Купер айбдормиди? Фақат Куперми? » Ўзбекистон янгиликлари – Zamin.uz\n23 сентябрь 2019, 13:53\nЎзбекистон миллий жамоаси ЖЧ-2022 саралашини шармандали мағлубият билан бошлади. Тарихда бирор марта Ўзбекистонга гол ура олмаган Фаластин Ўзбекистонни енгди. Худди қитъа ўртамиёнасини мағлуб этгандек осонгина енгди. Бу шармандали ҳолатга айбдор сифатида бош мураббий истеъфога чиқариб юборилди. Хўш, айбдор ким? Фақат мураббийми?\nМиллатнинг бош жамоасига алоқадор ҳар қандай инсон Фаластинга учралган мағлубиятда айбдор эди. Сезиб турибсиз, бу шунчаки уч очко йўқотиш эмас, миллий жамоада жиддий ўзгаришларга олиб келган жуда аламли мағлубият эди.\nБу шармандали мағлубиятда ҳамма айбдор эди: Тошкентдан бошқа ерга чиқмаган, Ўзбекистон чемпионати ўйинларини диққат билан томоша қилмаган, легионер футболчиларнинг ўйинини томоша қилиш тугул пойтахтдан бошқа вилоятга бориб футбол кўрмаган Купер ҳам, жуда кўп вариант бўлатуриб мана шу даври ўтган мураббийни олиб келган олдинги раҳбарият, миллий жамоага жавобгар бугунги одамлар ва турган гапки майдонда ҳаракат қилган футболчилар ҳам.\nБиз асосан Куперни айбладик, чунки у футболимизга чиндан мос келмади, ўзбек футболининг ўз одами бўла олмади, бунга ҳаракат ҳам қилгани йўқ. Масалан, у катта эҳтимолки, «Навбаҳор» стадионини «Сўғдиёна» стадионидан фарқлай олмасди. Ёки у «Андижон», «Бухоро» ва «Динамо» каби жамоалар таркибида кимлар ўйнашини айтиб бера олмасди. Ваҳоланки, миллий жамоа бош мураббийи мамлакат футболини ҳаммадан яхши билиши керак эди.\nМасалан, Қатар мураббийи Феликс Санчес асосий ҳужумчиси Али ал Муоз қайси овқатни ёқтиришигача билса керак, чунки бу мураббий Қатар футболида 2006 йилдан буён ишлаб келади. Хуллас, Купер ўзбек футболининг ичига кира олмади. Шу боис, натижалар кескин ёмонлашувида катта айбдор барибир мураббий бўлиб қолаверади.\nАммо натижани футболчилар яратишини ҳам унутмайлик. Ахир, Купер Фаластин билан ўйин олдидан Фаррух Сайфиевга ўз қанотидан уюштирилаётган барча ҳужумларни ўтказиб юборишни кўрсатма бермагандир? Ёки мураббий Одил Аҳмедовга икки метрдан туриб бўш қолган дарвозага гол урмасликни кўрсатма бермаган. Купер марказий ҳимоянинг асосий вакили Анзур Исмоиловга ҳам ҳужумчини қаршиликсиз ўтказиб юбор демагани, Элдор Суюновга қанотдан тўп дарвоза яқинига узатилса, ҳужумчи билан бирга югуриб, тўпни ўтказиб юбор деб айтмагани аниқ.\nФаластин билан ўйинда мени бир нарса ранжитди: футболчилар гўёки майдонда мураббийнинг кўрсатмаларидан аразлаб ўйнаётгандек таассурот уйғонди. Ахир футболчи учун асосий вазифа ватан учун ўйнаш эмасми? Қўпол қилиб айтганда, миллатнинг бош жамоаси учун ўйнаётганда мураббий сенга ёқмаса, унинг кимлиги, қандай кўрсатма бераётгани иккинчи даражали бўлиб қолмайдими? Куперга Ўзбекистонни жаҳон чемпионатига олиб чиқиш кўпи билан одамларга ниманидир исботлаш учун керак эди, лекин бизгачи? Биз ҳеч қачон мундиалда ўйнамаганмиз ва ўша ўлиб-тирилаётганимиз йўлланма бизга керак.\nКупер йўқ жойдан Испаниянинг ўртамиёнаси билан УЕФА кубоги финалига чиққан, дунёнинг энг зўр мусобақаси Чемпионлар Лигасида ҳам икки марталаб финалда ўйнаган. Яъни, бу мураббий Ўзбекистон билан жаҳон чемпионатига чиқаман деб «ўлиб тургани йўқ» эди. Мундиалга чиқиш бизга керак ва биз бу мураббийдан тўғри фойдаланишимиз керак эди. Афсуски бундай бўлмади.\nАлбатта, футболчилар бу гапдан хафа бўлишлари мумкин, лекин улар бизнинг инимизга айланиб қолган. Бу гапларни улар учун куюнганимиз сабаб айтамиз. Жаҳон чемпионатига биз эмас, улар чиқишади. Биз миллий жамоадаги футболчилар яхши ўйнашини, жаҳон чемпионатига чиқишини, бу орқали каттароқ жамоаларга ўтишини, улар билан фахрланиб юришни хоҳлаймиз. Қайсидир журналистга Ўзбекистон жаҳон чемпионатига чиқса, таҳририяти унга мукофот бермайди. Мана шу кўз ўнгимизда юлдузга айланган йигитларнинг муваффақият қозонгани, янада каттароқ номга айланишининг ўзи бизга мукофот.\nТанганинг иккинчи томони. Жуда аччиқ ва қиммат тажриба\nБиз миллий жамоага хорижлик мураббий келиши керак деб кўп йиллардан бери гапирдик, ёздик. Бундай мураббий футбол менталитетининг ўзгаришига сабаб бўлади деб ўйладик, аммо Купер бизга «ёқмай қолгани»дан кейин хорижлик мураббий олиб келишнинг ёқимсиз томони намоён бўлди. Хорижлик мураббийни ўзимизнинг мураббийлар каби шунчаки «паттасини қўлига тутқазиб» бўлмайди. Унга «отнинг калласидек» товон пули тўлаш керак.\nБиз ҳали ҳеч қачон бунақа қийин ҳолатга тушмагандик. Энди хорижлик мураббий олиб келишдан олдин етти ўлчаб бир кесиш керак. Чунки ЎФА ҳам давлатнинг қўлига қараб қолган ташкилот. Маркетинг катта пуллар топиб, ЎФА иқтисодий мустақил ташкилотга айланса, бошқа гап, аммо ҳозирча бу ташкилот катта харажатларни ўзига эп кўра олмайди.\nЯнги мураббий муҳитни яхшилаши мумкин\nАфтидан миллий жамоадаги муҳит жуда ёмон аҳволга келган кўринади. Бундай ҳолатда эса ўзгариш зарур эди. Ҳар бир футболчига алоҳида мураббийнинг айтганини қилиш керак деб тушунтириб чиққандан кўра яхшиси мураббийни ўзгартириш талаб этиларди. Энди хорижлик мураббийни олиб келишда мослашиш жараёнини ҳам эсдан чиқармаслик керак бўлади. Маҳаллий мураббийлар билан ҳам муаммо бўлади, аммо уларни ҳал қилиш осонроқ.\nНега айнан Абрамов?\nКўпчилик терма жамога Вадим Абрамов қайтарилишини кутмоқда. Чунки айнан Абрамов қўл остида миллий жамоа бошдан баланд сакрай олган ва чинакамига футбол ўйнаган. Ҳа, Австралиядан олтита гол ўтказиб юборганмиз, аммо ўша мусобақада Ўзбекистон ўз тарихида илк марта Осиё Кубоги ярим финалига чиққанди. Тўғри, Иорданияни ютиб, аммо бугун Иордания у ёқда турсин Фаластин ҳам бизни енгиб кетмоқда-ку?\nАбрамов даврида энг аввало миллий жамоада кайфият зўр эди. Мухлислар инжиқ деб биладиган Максим Шацкихни Абрамов Қатардаги Осиё Кубогига кийиниш хонасидаги етакчи сифатида олиб кетганди. Макс ўшанда энг яхши ҳолатида бўлмаса-да, Абрамов ундан яхши фойдалана олганди. Қатардаги чемпионатдан кейин жуда кўп футболчиларимиз легионерга айланган ва жаҳон даражасига кўтарилмаган бўлса-да, камида ўзининг иқтисодий ҳолатини яхшилаб олганди.\nАбрамов вақтида миллий жамоадаги ички муҳит жуда яхши бўлганини футболчилар ҳам айтган. Демак, мураббий чиндан футболчиларнинг кўнглини топиб, миллатнинг бош жамоасида яхши кайфиятни шакллантирган. Муҳаммадризо Халатборининг ўша қўшимча вақтда урган голи сабаб Эронга енгилганимиздан сўнг Абрамов истеъфога чиқариб юборилганди. Ўшанда футболчилар мураббийни кетказмаслик учун федерация раҳбариятига мурожаат ҳам қилишган. Бизда яна қайси мураббийни футболчилар шундай қадрлаганини кўргансиз?\nАбрамов жаҳон чемпионати саралашида бирор марта тўлиқ имконият олмаган. У Япония ва Шимолий Корея бор гуруҳда (шимолликлар ўша вақт жаҳон чемпионати иштирокчиси эди) биринчи ўринни олган, Японияни меҳмонда иккинчи таркиб билан енгган мураббий ҳал қилувчи босқичдаги биринчи мағлубиятдан кейиноқ истеъфога чиқарилганди. Тўғриси, бу катта хато бўлган. Бабаян Сурия-ю Хитойга ютқазиб юрган вақтда ҳам унга имкон берилди, лекин Эронга ютқазган Абрамов ўша куниёқ ишдан ҳайдалганди.\nАбрамовнинг яна бир устунлиги унинг замонавий фикрлаши, либерал қарашларга эга эканидадир. Эътибор берган бўлсангиз, Шота Арвеладзе ва Андрей Канчельскис каби хорижлик мураббийлар ўзбек футболига эркинлик нафасини олиб киришди. Масалан, маҳаллий мураббийлар футбол раҳбариятининг қилган ишларини матбуот анжуманларида танқид қила олишмасди, аммо Канчельскис ўйинлар вақтида мураббий галстук тақиб туриши шарт қилиб белгилангани аҳмоқона қоида бўлганини бемалол айта олади.\nЁки бўлмаса, шунча вақт биздаги аксар мураббийлар футболчилик осон иш эмас деб бир хил лентани айлантириб юрган вақтда Арвеладзе бемалол ўзбек футболчиларининг орзуси яхши уй ва машина олиш билан тугашини айта олади.\nАбрамов мана шундай эркинлик тарафдори бўлган мураббий. У ҳам «Нефтчи»да ишлаб юрган вақтида чемпионат тугаши арафасида давом этаётган мусобақа формати ўзгаргани ҳақида кескин гапирган ва «мукофоти»га лицензиясидан айрилганди.\nХуллас, Абрамов айни дамда миллий жамоани тартибга келтириши мумкин бўлган мураббийдир. Чунки бизда кучли футболчилар бор, кадрлар борасида Ўзбекистон Осиёда етакчилардан ва бундай сифатли футболчилардан яхши жамоа тузиш учун ноодатий қарашлар керак. Ўз вақтида мамлакатнинг энг зўр таянч яримҳимоячисини марказий ҳимояда ўйнатиб, бундан самара чиқара олган Абрамов эса айнан мана шундай ноодатий мураббий, менимча...\nЯнгиликлар » Спорт » Купер айбдормиди? Фақат Куперми?\n20:24 Одил ва Анзурсиз. Купер Фаластинга учралган мағлубият тасодиф эканини исботлай оладими?\n21:02 Ўзбекистон шармандали тарзда Фаластинга мағлубиятга учради\n15:35 Олис йўл Қуддусдан бошланади. Фаластинни енгиш қанчалик зарурлиги ҳақида\n17:02 Неймар "Реал"дан учралган мағлубият сабабчилари кимлигини айтди


Ўзбекистонда 22 декабрь куни Олий Мажлис Қонунчилик палатасига ва халқ депутатлари маҳаллий кенгашларига сайловлар бўлиб ўтади.\nИккала ташкилот томонидан қўйилган қоида ва талаблар Ўзбекистон бозорини ташқи савдо учун янада очиқроқ бўлишга қаратилган - бу республика учун фойдалидир.\nМДҲ давлатлари институти иқтисодий фанлар доктори, Аза Мигранян ЕОИИга аъзо давлатларига савдо алоқалари ҳақида ўз фикрларини айтди.\nЕОИИ мамлакатлари ягона пул бирлигига ўтадими - эксперт жавоби\nЕвроосиё иқтисодий иттифоқига аъзо давлатларнинг молиявий суверенитети тўлалигича сақланиши таъкидланмоқда\nПритчин: ЕОИИда аъзолик минтақавий ҳамкорликдаги пазлнинг Ўзбекистонга етишмаган қисмидир\nРоссия Фанлар академияси Шарқшунослик институти Марказий Осиё ва Кавказни ўрганиш марказининг таҳлилий гуруҳ раҳбари Станислав Притчин Ўзбекистоннинг Евроосиё иқтисодий иттифоқига кириши билан қандай имкониятларга эришиш мумкинлиги хусусида мулоҳазаларини билдирди.\nБрюсселда Ўзбекистон Евроосиё иқтисодий иттифоқи билан интеграцияси Бутунжаҳон савдо ташкилоти қоидаларига мос келади.\nВашингтон ЕОИИга қўшилиш режаси учун Ўзбекистонга босим ўтказишга уринмоқда\nАҚШ савдо вазири Уилбур Росс ўзбек-америка бизнес-форумида Тошкентга шуни очиқ маълум қилдики, республиканинг Евроосиё иқтисодий иттифоқига интеграллашуви жиддий оқибатларни келтириб чиқариши ҳамда мамлакатнинг БСТга қўшилиши жараёнини мураккаблаштириши мумкин\nЭксперт Ўзбекистон ва Тожикистон ЕОИИга кириш имкониятларини баҳолади\nТожикистон ва Ўзбекистон ЕОИИга қўшилиш имкониятлари юзасидан Стратегик режалаштириш институти директори Александр Гусев ўз фикрларини айтди.\n“Ўзбекистон Республикасининг 2030 йилгача ижтимоий-иқтисодий комплекс ривожланиши концепцияси” лойиҳаси умумий муҳокамага қўйилди.\n“Евросиё дунёси” жамоат жамғармаси раҳбари ва сиёсатшунос Эдуард Полетаев республиканинг Евроосиё иқтисодий иттифоқига қўшилиши унинг экспорт салоҳиятига қандай таъсир қилиши ҳақида Sputnik Ўзбекистонга ўз фикрларини айтди.\nОлий Мажлис Сенати раисининг биринчи ўринбосари Содиқ Сафоев Россия Федерацияси Федерация кенгаши делегацияси Ўзбекистонга ташрифи натижалари бўйича ахборот берди. У республиканинг ЕОИИга қўшилиш масаласи бўйича аниқ қарор қабул қилинмаганини маълум қилди.\nЎзбекистон ЕОИИга қўшилиши Қирғизистонга фойдали бўладими – эксперт фикри\nЎзбекистон Евроосиё иқтисодий иттифоққа қўшилиш масаласини ўрганмоқда. Қирғизистонлик сиёсатшуноснинг фикрига кўра, бу Қирғизистонга муаммо туғдириши мумкин. Бу масала юзасидан Қирғизистон бош вазири маслаҳатчиси жавоб берди.


Ҳамширага ҳаддан зиёд кўп вазифалар юкланганми? — Ishonch Gazetasi\n— Шу йил автоҳалокатга учраб, оғир тан жароҳати олдим, — дейди Тошкент шаҳар Чилонзор тумани «Кўтарма» маҳалласида истиқомат қилувчи Ноила Равшанова (исм-фамилияси ўзгартирилган). — Яқинларим зудлик билан Республика шошилинч тез тиббий ёрдам илмий марказига олиб боришди. Муолажалар якунлангач, шифокор яшаш манзилим бўйича оилавий поликлиника ходимлари билан боғланиб, менга патронаж хизмати кўрсатиш зарурлиги ҳақида хабар берди. Аммо беморлик пайтим патронаж ҳамшираси бирор марта бўлса-да, хонадонимизга келмади. Бу орада касаллик янада зўрайиб, аҳволим янада оғирлашди. Сўнг ўз вақтида кўрсатилмаган тиббий муолажалар сабаб жарроҳлик амалиётини бошдан ўтказдим…\nПатронаж хизмати кимларга кўрсатилади?\nХалқ саломатлигини сақлаш, фуқароларнинг тиббий маданиятини юксалтириш, уларнинг тиббиётдан розилигини таъминлаш соҳа олдида турган муҳим вазифалар сирасига киради. Бу мақсадларга эса тиббий патронаж хизмати билан оилаларга кириб бориш орқали эришиш мумкин.\nМаълумот ўрнида айтиш лозимки, патронаж хизмати ҳомиладорлар, гўдаклар, ёш оилалар, кексалар, янги фарзанд кўрган аёллар ва парваришга муҳтож ёлғиз қария, ногирон ҳамда ўзгалар парваришига муҳтож шахсларга уй шароитида тиббий хизмат кўрсатиш тизимидир. Демак, бу соҳа бутун мамлакат аҳолиси саломатлигига жавобгар йўналиш ҳисобланади.\nПатронаж ҳамшираси зиммасидаги юкламалар ҳаддан зиёд кўп\nБугун мамлакатимизда маълум тоифага мансуб беморларни патронаж хизмати билан қамраб олиш, кўрсатилаётган тиббий-санитария ёрдами ҳолатининг тизимли назоратини олиб бориш йўналишларида қатор ишлар амалга оширилмоқда. Жумладан, туман ва шаҳар кўп тармоқли марказий поликлиникалари, шаҳар ва қишлоқ оилавий поликлиникалари, қишлоқ врачлик пунктларида тиббий патронаж хизмати умумий амалиёт шифокорлари, патронаж ҳамширалари томонидан амалга оширилмоқда. Зарур ҳолларда эса тор соҳа мутахассислари қўшимча жалб қилинмоқда.\nСоҳада амалга оширилаётган кенг кўламли ислоҳотларни эътироф этган ҳолда шуни айтиш лозимки, мазкур тизимда ҳал қилиниши лозим бўлган масалалар, оғриқли муаммолар мавжуд. Уларни ўз вақтида ҳал этиш орқали аҳолига бирламчи сифатли тиббий хизмат кўрсатиш, соҳанинг моддий-техник базасини мустаҳкамлаш, патронаж ҳамшираси фаолияти самарадорлигини ошириш мумкин.\n— Бугунги кунда патронаж хизматига қатор вазифалар юкланмоқда, — дейди Олий Мажлис Қонунчилик палатаси депутати Муҳаррам Дадахўжаева. — Хусусан, аҳолининг саломатлиги тўғрисида тўлиқ маълумотга эга бўлиш, ҳомиладорлар, ёш болалар, кексалар, ногиронлар ва сурункали касалликка чалинган беморлардан мунтазам уйига бориб хабар олиш, касалликлар профилактикаси, соғлом турмуш тарзи бўйича тушунтириш ишларини олиб бориш, хонадоннинг тиббий-ижтимоий ҳолатини ўрганиш, аҳолини профилактик, чуқурлаштирилган, мақсадли ҳамда диспансер тиббий кўрикларига чақириш, икки ёшгача бўлган болаларни эмлаш, жазони ўташ жойларидан озод этилганлар, меҳнат мигрантлари, одам савдосидан жабрланганларни профилактик кўрикка жалб этиш, уй шифохона муолажаларини бажариш кабилар шулар жумласидан. Аммо ўрганишлар мазкур тизим фаолиятининг самарадорлигини ошириш билан боғлиқ қатор муаммо ва камчиликлар борлигини, уларга барҳам бериш зарурлигини кўрсатмоқда. Масалан, аҳолини мақсадли патронаж ва профилактик кўриклар билан қамраб олиш соҳасида ҳалигача ягона норматив-ҳуқуқий ҳужжат ишлаб чиқилмаган. Патронаж ҳамшираларининг юкламалари, улар топширадиган ҳисоботлар ҳаддан зиёд кўп бўлиб, бу уларнинг зиммасидаги вазифаларнинг тўлақонли бажарилишига тўсқинлик қилмоқда. Қолаверса, патронаж ҳамшираларига юкламаларнинг шаҳар ва қишлоқларда турлича эканлиги ҳам ечилиши зарур бўлган масалалардан ҳисобланади.\nСоҳада ягона норматив-ҳуқуқий база яратилмаган\nБугунги кунда тиббиёт ходимларининг мажбурий тиббий кўрикдан ўтиш масаласи кўплаб тушунмовчиликларга сабаб бўлмоқда. Шунингдек, сўнгги вақтларда фуқаролар томонидан тиббиёт ходимларига тез-тез тажовуз қилиш ҳолатлари учрамоқда. Афсуски, уларнинг хавфсизлиги қонун асосида таъминланмаган. Хўш, бунинг учун нима қилиш лозим?\n— Энг аввало, аҳолини мақсадли патронаж ва профилактик кўриклар билан қамраб олиш соҳасида ягона норматив-ҳуқуқий ҳужжат ишлаб чиқиб, қабул қилиш зарур, — дейди Муҳаррам Дадахўжаева. — Шунингдек, умумий амалиёт шифокори ва патронаж ҳамширасининг меҳнатига муносиб ҳақ тўлаш, уларни рағбатлантириш ҳамда ижтимоий жиҳатдан қўллаб-қувватлашнинг янги механизмларини жорий этиш, юкламаларини қайта кўриб чиқиш бу борадаги муҳим ечимлардан бўла олади. Бундан ташқари, тиббиёт ходимларининг мажбурий тиббий кўригини бепул асосда ташкил қилиш, умумий амалиёт шифокори ва патронаж ҳамшираларининг хавфсизлигини таъминлаш, уларнинг ҳаёти ҳамда соғлигига тажовуз қилиш ҳолатлари учун жавобгарлик чораларини миллий қонунчиликка, хусусан, Ўзбекистон Республикаси Маъмурий жавобгарлик кодексига ҳамда Жиноят кодексига мустаҳкамлаб қўйиш муҳим аҳамият касб этади.\nҚишлоқ врачлик пункти 35 километр олисда\nБугунги кунда хизмат кўрсатиш радиуси узоқ бўлган бирламчи санитария ёрдами муассасаларидан узоқ ҳудудларда истиқомат қилувчи аҳолини патронаж билан қамраб олиш, хусусан, бундай муассасалардаги патронаж хизмати кўрсатувчи ходимларни транспорт воситалари билан таъминлаш ҳамда аҳоли сонининг кўплиги каби бир қанча муаммолар ҳали ҳам учраб турибди. Бу эса ушбу хизматни сифатли ташкил этишга тўсқинлик қилмоқда.\n— Маҳалламиз Туркманистон Республикаси билан чегарадош — дейди Қашқадарё вилояти Деҳқонобод туманидаги «Қўрғонтош» маҳалла фуқаролар йиғини раиси Ҳусниддин Чориев. — Ҳудудимизга 4 та патронаж ҳамшираси ажратилган бўлиб, кўпинча улар маҳалла аҳолисини тўлиқ бирламчи тиббий ёрдам билан қамраб ололмайди. Бунга эса патронаж ҳамширасига аҳоли сони турлича тақсимот қилинганини сабаб қилиб келтириш мумкин. Натижада кўплаб ётоқ беморларга ўз вақтида тиббий ёрдам кўрсатилмайди. Қолаверса, маҳалламизда жойлашган Хўжаипак ота қишлоғи врачлик пунктидан салкам 35 километр олисда жойлашган. Одамлар, айниқса, ҳомиладор, ёш болали аёллар, кексалар, ногиронлар қиш-қировли кунларда у ерга қатнашга қийналади. Бу масала юзасидан бир неча бор мутасаддиларга мурожаат қилдик. Аммо улар яқин орада маҳалла учун ҚВП қуриш дастурда белгиланмаганлигини айтиб, вазиятдан осонгина қутулмоқда.\nҲамшира билан меҳнат шартномаси бекор қилинади, қачонки…\nСоҳада олиб борилаётган туб ислоҳотлар жараёнида патронаж ҳамшираларига услубий-амалий кўмак бериш, малакасини ошириш, фаолият сифатини баҳолаш ҳам кўзда тутилган. Жумладан, рейтинг баҳолаш тизимининг амалиётга татбиқ этилгани айни муддао бўлди.\n— Ҳудудимизда 47 минг 527 нафар аҳоли истиқомат қилиб, уларга 40 нафар патронаж ҳамшираси бириктирилган, — дейди Тошкент шаҳар Миробод туманидаги 2-оилавий поликлиника катта ҳамшираси Назокат Ҳошимова. — Соҳага жорий этилган рейтинг баҳолаш тизими ҳамширалар фаолияти самарадорлигини ошириш, бирламчи тиббий ёрдам кўрсатиш сифатини яхшилашга хизмат қилмоқда. Агар ҳамшира ўз ишига совуққонлик билан қарайдиган, масалан, рейтинг бўйича 55 фоиздан кам балл жамғарадиган бўлса, уларга қонунда белгиланган тартибда чора кўриш, ҳатто, меҳнат шартномасини бекор қилиш белгиланган.\nХулоса ўрнида шуни айтиш мумкинки, халқимиз эртага эмас, узоқ келажакда эмас, айнан бугун ўз ҳаётида ижобий ўзгаришларни кўришни истайди. Шундай экан патронаж хизмати соҳасидаги мавжуд муаммоларни ҳал этиш, одамларимизни сифатли тиббий хизмат олиши учун шароит яратиш лозим. Акс ҳолда ислоҳотлар қоғозда қолиб кетаверади.\nЎзбекистонда коронавирусга қарши барча чоралар кўрилган


ҲАММА ПАСТГА – Иқтисодий Газета\nУнда Ўзбекистон Республикаси Олий Мажлиси палаталари раҳбарлари, Бош вазир ва унинг ўринбосарлари, Қорақалпоғистон Республикаси Жўқорғи Кенгеси Раиси, вилоятлар ва Тошкент шаҳар ҳокимлари, вазирликлар, идоралар, хўжалик бирлашмалари ва тижорат банклари раҳбарлари иштирок этди. Йиғилишда макро иқтисодий барқарор ликни таъминлаш, ёқилғиэнергетика, қайта ишлаш саноати ва агросаноат тармоқларини модернизация қилиш, ҳудудларни комплекс ривожлантириш, тадбиркорликни қўллаб-қувватлаш, ижтимоий соҳаларни яхшилаш, аҳоли фаровонлигини ошириш бўйича кўрилаётган чоратадбирлар натижалари чуқур таҳлил қилинди. Бундан буён Вазирлар Маҳкамаси комплекслари раҳбарлари, вазирлар, қўмиталар ва хўжалик бирлашмалари раислари ўз иш услубини тубдан ўзгартириб, кўпроқ ҳудудларга, олис қишлоқларга бориб, пастдаги муаммоларни аниқлаш ва ҳал этишда ҳокимликлар, тадбиркорлар ва жойлардаги раҳбарларга амалий ёрдам бериши зарурлиги таъкидланди.\nБунда ҳар бир комплекс раҳбари ўзининг вазирлари билан бирга ҳар чоракда вилоятларга бориб, тегишли соҳаларда мавжуд муаммоларни ҳал этиши ва натижалари бўйича вилоят халқ депутатлари кенгаши ва фаоллари олдида ҳисобот бериши керак. Худди шундай, вилоятлар ҳокимлари Унда Ўзбекистон Республикаси Олий Мажлиси палаталари раҳбарлари, Бош вазир ва унинг ўринбосарлари, Қорақалпоғистон Республикаси Жўқорғи Кенгеси Раиси, вилоятлар ва Тошкент шаҳар ҳокимлари, вазирликлар, идоралар, хўжалик бирлашмалари ва тижорат банклари раҳбарлари иштирок этди. Йиғилишда макро иқтисодий барқарор ликни таъминлаш, ёқилғиэнергетика, қайта ишлаш саноати ва агросаноат тармоқларини модернизация қилиш, ҳудудларни комплекс ривожлантириш, тадбиркорликни қўллабқувватлаш, ижтимоий соҳаларни яхшилаш, аҳоли фаровонлигини ошириш бўйича кўрилаётган чора-тадбирлар натижалари чуқур таҳлил қилинди. Бундан буён Вазирлар Маҳкамаси комплекслари раҳбарлари, вазирлар, қўмиталар ва хўжалик бирлашмалари раислари ўз иш услубини тубдан ўзгартириб, кўпроқ ҳудудларга, олис қишлоқларга бориб, пастдаги муаммоларни аниқлаш ҳам ўз ўринбосарлари ва вилоят бошқармалари раҳбарлари билан бирга ҳар чоракда туманларга бориб, муаммоларни ҳал қилиб, туман халқ депутатлари кенгаши ва фаоллар олдида ҳисобот беради. Олий Мажлис палаталари ва Вазирлар Маҳкамасига раҳбар ва ҳокимларнинг пастга тушиб ишлаши ва ҳисобот бериши бўйича янги тизимни амалда жорий қилиш масъулияти юкланди. Йиғилишда макро-иқтисодиёт, таркибий ўзгартиришлар, молия-банк тизими ва хусусий тадбиркорлик масалалари муҳокама қилинди. Жорий йилнинг биринчи ярмида мамлакат ялпи ички маҳсулоти 5,8 фоиз, саноат маҳсулотлари ишлаб чиқариш ҳажми 6,9 фоиз ўсгани қайд этилди. Маҳаллий бюджетлар ихтиёрида 2,6 триллион сўмдан зиёд ёки ўтган йилнинг шу даврига нисбатан 1,5 баробар кўп маблағ қолдирилди. Бюджет даромадлари қарийб 51 триллион сўм ёки прогнозга нисбатан 109 фоизни ташкил этди. Йиғилишда давлат бюджетининг даромадлари ва харажатлари мутаносиб бўлишини таъминлаш, маҳаллий бюджетларга қўшимча тушум резервларини топиш ва сафарбар қилиш бўйича кўрсатма\nберилди. Банк тизимини тубдан ислоҳ қилиш, замонавий банк хизматларини жорий этиш ва уларнинг сифатини ошириш зарурлиги таъкидланди. Давлатимиз раҳбари нархлар кескин ошиб кетишининг олдини олиш масаласига алоҳида эътибор қаратди. Дастлабки 6 ойда инфляция 5,6 фоизни ташкил қилиб, прогноз кўрсаткичларидан ошмаган. Лекин таърифлар ва нархлар босқичма-босқич бозор механизмларига ўтаётгани боис, мутасаддиларга инфляция ўсишининг олдини олиш бўйича зарур чоралар кўриш вазифалари топширилди.\nМаълумки, август ойи бошида ўтказилган йиғилишда кичик бизнес ва хусусий тадбиркорликни ривожлантириш масаласи атрофлича муҳокама қилиниб, бу борада янги тизим жорий этиш белгиланган эди. Иқтисодиёт ва саноат вазирлиги ҳузурида Кичик бизнес ва тадбиркорликни ривожлантириш агентлиги ташкил этилиб, унга Тадбиркорликни қўллабқувватлаш жамғармаси, тижорат банклари ва суғурта компаниялари бириктирилди. Йиғилишда ушбу янги тизимни жойларда жорий этиш орқали аҳолини тадбиркорликка кенг жалб қилиш, уларнинг бандлиги ва даромадини ошириш зарурлиги таъкидланди. Саноатнинг иқтисодиётдаги ўрнини ошириш масаласига ҳам тўхталиб ўтилди. – Охирги бир йилда ялпи ички маҳсулот таркибида саноат улуши 26 фоиздан 30 фоизга етган бўлсада, бу биз бошлаган ислоҳотлар кўламига нисбатан ҳали етарли эмас, – деди Шавкат Мирзиёев. Жорий йил охирига қадар Навоий конметаллургия комбинатида 25 та, «Ўзэлтехсаноат»да 18 та, «Ўзавтосаноат»да 7 та, Олмалиқ конметаллургия комбинатида 5 та инвестиция лойиҳаси бўйича янги қувватлар ишга туширилишини жадаллаштиришга доир тавсиялар берилди. Қарийб 100 турдаги кундалик истеъмол товарларини саноат кооперацияси орқали ишлаб чиқаришни йўлга қўйиш, корхоналар билан манзилли ишлаб, уларнинг қувватини оширишга кўмаклашиш зарурлиги таъкидланди. Мамлакатимизда «Фаол инвестициялар ва ижтимоий ривожланиш йили» деб эълон қилинган жорий йилда сармоялар, аввало, тўғридантўғри хорижий инвестициялар жалб этиш ва ўзлаштириш бўйича кенг кўламли ишлар амалга оширилмоқда. Биринчи ярим йилликда қарийб 86 триллион сўм, яъни ўтган йилнинг шу даврига нисбатан 1,6 баробар кўп инвестициялар ўзлаштирилгани бунга яққол мисолдир. Шунингдек, тўғридан тўғри хорижий инвестициялар ўзлаштирилиши 2,7 баробар, халқаро молия институтлари маблағлари жалб этилиши 3,7 баробар ўсган. Алоҳида таъкидлаш жоизки, мамлакатимиз тарихида биринчи марта инвестициянинг ялпи ички маҳсулотдаги улуши 38 фоиздан ошди. Олдинги йилларда бу кўрсаткич 25 фоизга ҳам етмасди. 12 август куни ўтказилган видеоселектор йиғилишида инвестициялар ва экспорт ҳажмини кўпайтириш юзасидан белгилаб берилган вазифаларни ўз муддатида ва сифатли бажарилишини таъминлаш зарурлиги яна бир бор қайд этилди. Ёқилғи-энергетика соҳаси ва саноатнинг базавий тармоқларини ривожлантириш бўйича тизимли ислоҳотлар амалга оширилмоқда. Ушбу тармоқда ягона давлат сиёсатини олиб борувчи Энергетика вазирлиги ташкил қилинди. Йиғилишда бу соҳани изчил ривожлантириш, тобора ўсиб бораётган ички эҳтиёжни қондириш учун хомашё базасини мунтазам кенгайтириб бориш кераклиги қайд этилди.\nЭлектр энергияси ишлаб чиқариш ва етказиб беришда йўқотишларни камайтириш, энергия ресурслари учун ҳисобкитоблар тизимини тартибга солиш, дебитор қарздорликни қисқартириш бўйича аниқ топшириқлар берилди. Кимё саноатида янги маҳсулотлар ишлаб чиқара диган 4 та корхонани йил якунигача фойдаланишга топшириш, 31 та инвестиция лойиҳаси бўйича ишларни тезлаштириш муҳимлиги таъкидланди. Автомобилсозлик, қишлоқ хўжалиги машинасозлиги, электротехника саноатини янада ривожлантириш, бутловчи қисмларни маҳаллийлаштириб, маҳсулот таннархини пасайтириш, ишлаб чиқариш ва экспорт ҳажмини ошириш бўйича қўшимча вазифалар белгилаб берилди. Шундан сўнг ҳудудларни комплекс ривожлантириш ва коммуникациялар инфратузилмасини яхшилаш масалалари кўриб чиқилди. Ҳисобот даврида уйжойлар, йўллогистика ва ижтимоий инфратузилма объектлари қуриш бўйича кўплаб ишлар амалга оширилди. Хусусан, «Обод қишлоқ» дастури доирасида 159 тумандаги 478 та қишлоқ янгича қиёфа касб этди, уларга ичимлик суви, газ ва электр тармоқлари тортилди. Шунингдек, 3,6 минг километр автомобиль йўлларида қурилиштаъмирлаш ишлари бажарилди. Бу борадаги ишларни давом эттириб, аҳолининг уйжойга бўлган эҳтиёжини қондириш, ижтимоий шароитларни яхшилаш масалаларига яна бир бор эътибор қаратилди. Йил якунига қадар 10 мингта уйжой ва 111 та кўп қаватли уйни қуриб бит казиш, 1 минг 200 километр ичимлик ва оқова сув тармоқларини қуриш ва реконс трукция қилиш, уларнинг сифати ва нархларини алоҳида назоратга олиш зарурлиги таъкидланди. Транспортда йўловчи ва юк ташиш сифатини ошириш масаласи муҳокама қилинар экан, мутасаддиларга 10 минг километрлик республика ва маҳаллий аҳамиятга эга йўлларни қуриш ва таъмирлаш, халқаро юк ташишларга ихтисослашган транспортлогистика қўшма корхоналарини тузиш, Бухоро, Қарши, Нукус ва Термиз халқаро аэропортларини «очиқ осмон» режимига ўтказиш, «Навоий қуруқлик порти»ни ташкил этиш бўйича топшириқ берилди. Қурилиш материаллари ишлаб чиқариш ҳажмини ошириш, шаҳарсозлик нормалари ва лойиҳалаштириш жараёнларини такомиллаштириш, атрофмуҳитни муҳофаза қилиш юзасидан ҳам вазифалар белгиланди. Йиғилишда аграр соҳа ва озиқ-овқат саноатини ривожлантириш борасидаги натижалар ҳам таҳлил қилинди. Кейинги уч йилда бу соҳаларни барқарор ривожлантириш, маҳсулот ишлаб чиқаришни кўпайтириш бўйича кўплаб қарор ва дастурлар қабул қилинди. Фермерлар манфаатдорлиги ва даромадларини оширишга қаратилган иқтисодий механизмлар жорий этилди. Бугунги кунда истеъмол маҳсулотларининг 70 фоизи иқтисодиётнинг ушбу тармоғида яратилмоқда. 180 дан зиёд турдаги қишлоқ хўжалиги маҳсулотлари 80 та мамлакатга экс\nпорт қилиниб, экспортдан тушаётган жами даромаднинг 2025 фоизини таъминламоқда. Иқтисодий фаол аҳолининг 27 фоизи ушбу соҳада банд. Ҳозиргача 94 туманда 76 та пахтатўқимачилик кластери ташкил этилган. Бу йилги ғалла ҳосили 7 миллион тоннадан ортди. 15 минг гектар интенсив боғ ва 11 минг гектар токзор барпо этилди.\nЙиғилишда бу борадаги ишларни изчил давом эттириш, куз ойларида қўшимча сабзавотлар экиш, туманлар табиий иқлим шароитидан келиб чиқиб, ҳосилдорликни ошириш чоратадбирлари ҳам белгиланди. Маҳсулотни йиғиш, сақлаш, қайта ишлаш, қадоқлаш ва экспорт қилиш бўйича инфратузилмани ривожлантириш масаласи кўрилар экан, жорий йил охиригача қуввати 150 минг тонна бўлган 12 та логистика маркази ва сиғими 143 минг тонна бўлган 224 та музлаткичли омборхонани ишга тушириш зарурлиги қайд этилди. Ғаллачилик кластерлари, чорвачилик, паррандачилик ва балиқчилик комплекслари ташкил этиш, сувни тежовчи технологияларни кенг жорий қилиш бўйича ҳам аниқ чоратадбирлар белгиланди. Ижтимоий соҳаларни ривожлантириш масалаларига ҳам тўхталиб ўтилди. Мамлакатимизда таълим, соғлиқни сақлаш, туризм, спорт ва илмфан соҳалари, хотинқизлар ва ёшлар масалаларига алоҳида аҳамият қаратилмоқда. Жумладан, халқ таълими, соғлиқни сақлаш соҳаларини узоқ муддатли ривож лантириш бўйича концепциялар қабул қилинди. Ижтимоий соҳа ходимларининг иш ҳақи ўртача 1,52 баробар оширилди. Ўтган даврда 14 та янги олий таълим даргоҳи, жумладан, 6 та маҳаллий ва 8 та хорижий олий таълим муассасаси филиали фаолия ти йўлга қўйилиб, 40 та янги таълим йўналиши ҳамда 41 та янги мутахассислик ташкил этилди. Қабул квоталари ўтган йилга нисбатан 20 фоизга кўпайтирилди. Туризм соҳасини жадал ривожлантириш бўйича кўрилган чоралар натижасида 6 ойда юртимизга 3 миллион нафардан ортиқ хорижий сайёҳ ташриф буюрди. Бу ўтган йилга нисбатан 30 фоиз кўпдир. Шунингдек, ўтган йилнинг шу даврига нисбатан 28 фоиз кўп туризм хизматлари экспорт қилинди. Хотинқизлар тадбиркорлигини ривожлантириш мақсадида 100 миллиард сўм ажратилди. Жорий йилнинг 6 ойи давомида ушбу маблағларнинг 41 фоизи ўзлаштирилиб, хотин-қизлар томонидан 1 минг 755 та лойиҳа амалга оширилди ва 2 минг 240 та иш ўрни яратилди. Йиғилишда ижтимоий соҳаларни янада ривожлантириш, хизматлар қамрови ва сифатини ошириш бўйича қўшимча вазифалар белгилаб берилди.\n– Барча давлат идоралари ва корхоналарида тизимли ишлаш, қатъий тартибинтизом, қабул қилинган қарорларни сўзсиз бажариш, тадбиркорларни ҳар томонлама қўллабқувватлаш ва амалий ёрдам бериш ислоҳотларимизнинг натижадорлигини таъминлашда асосий омил бўлиши зарур ва шарт, – деди Президент. Муҳокама қилинган масалалар бўйича Бош вазир ва унинг ўринбосарлари, вазирлик ва идоралар, хўжалик бирлашмалари, ҳудудлар раҳбарлари амалга оширилган ишлар самарадорлиги, 9 ой ва йил якуни бўйича кутилаётган натижалар, бу борадаги устувор вазифаларни бажариш юзасидан ҳисобот берди. Йиғилиш якунлари бўйича тегишли чора-тадбирлар белгиланди.


20.08.2019 20:45 0 2402\nЎзбекистон Республикасининг Бош вазири Абдулла Арипов бугун – 2019 йил 20 август куни амалий ташриф билан Наманган вилоятига борган. Бу ҳақда «Namangan24.uz» сайти Наманган шаҳар ҳокимлигидаги ишончли манбасига таяниб хабар берди.\nАйтилишича, Ҳукумат раҳбари вилоятимиздаги сафари давомида Президентимиз Шавкат Мирзиёевнинг Наманганга ташрифи чоғида белгилаб берилган долзарб вазифалар ижросини таъминлаш борасида олиб борилаётган ишлар билан яқиндан танишган.\nБош вазир давлатимиз раҳбарининг ташрифида белгиланган муҳим топшириқлар, истиқболли лойиҳаларни ҳаётга изчиллик билан тадбиқ этиш юзасидан Наманган шаҳрида амалга оширилаётган ишларнинг боришидан қониқиш ҳосил қилган. Ҳудудлар инфратузилмасини ривожлантириш, аҳоли фаровонлиги ва бандлигини ошириш, тадбиркорликни янада қулоч ёзишга қаратилган хайрли ишларни жадаллаштириш бўйича тегишли топшириқларни берди.\nНашрнинг қўшимча қилишича, Наманган шаҳрида айни кунларда Марказий Осиёда ягона бўлган улкан туристик маскан – “Афсоналар водийси” хиёбони, бир қатор кўп квартирали турар-жой бинолари, кичик эркин иқтисодий зоналар қурилмоқда.\nЯқин орада эса вилоят марказида таниқли миллиардер Алишер Усмоновнинг кўмаги билан конгресс залига эга, дунё талабларига жавоб берадиган 18-қаватли бизнес марказини қуриш ишлари бошланади.\nАбдулла Арипов Наманган


Россияда бир жылдык каттоону кантип алса болот?\nҲАР ҚАНДАЙ МАҚСАДЛАР УЧУН КРЕДИТЛАР!\nҚарз олиш узок вақт давом этади деб ким айтди?\nАризангизни ҳозирок қолдиринг ва у ярим соат ичида кўриб чиқилади!\nКейин фақатгина шартномани имзолаш ва қолган пулни қўлингизга олишингиз учун бизнинг яқин Байбол офисимизга ташриф буюришингиз қолади холос.\nАгар сиз бизнинг такрорий мижозимиз бўлсангиз, бу янада осонроқ – пул тўғридан тўғри картангизга тушади.\nХафтанинг исталган кунида биз билан боғланинг ва доимо #байбол билан бирга булинг !\nБахт уйингиз эшикларини таққилатганида, нафақат эшикларни балки ўз ҳамёнингизни ҳам кенг очишингиз керак. Бундан бошқа қандай бўлиши мумкин, агар қизингиз турмушга чиқаётган бўлсачи?\nХайриятки, бундай кенг турдаги сепларни сотиб олишда Байбол кредитлари ёрдам беради!\nАгар сизда Ўзбекистон, Тожикистон, Қиргизстон фукаролиги булса ва Россияда конуниний ишлаётган бўлсангиз мурожаат қилинг – расмийлаштириш ярим соат вақтни олади.\nБундан ташкари, бизнинг сайтимиз baibol.ru/buy-avia да сиз уйдан тўйга комфортда етиб олишингиз учун авиачипталар ҳам олишингиз мумкин.\nЁшларнинг бахт-саодати кўпинча кекса авлодларнинг донолиги ва саховатига боғлик, шундай эмасми?


Ўзбекистонда ер қачон хусусийлаштирилади?\n02 март 2021, Тошкент вақти: 23:29\nҚозоғистон ва Қирғизистонда ер хусусийлаштирилган. Бироқ Ўзбекистонда бу жараён ҳали ҳам бошлангани йўқ.\nЎзбекистонда ер фермер ва ширкат хўжаликларига 50 йилгача муддатга ижарага берилади. Аммо шунга қарамай, кузатувчиларнинг айтишича, деҳқонларнинг моддий турмуши яхши томонга ўзгармаётир. Ердан яхши даромад олаётган саноқли фермерларни айтмаса, аксарият ўзбек деҳқонлари ҳозир оғир иқтисодий қийинчиликларни бошдан кечирмоқда.\nШу боис мамлакатда ерни хусусийлаштириш тарафдори бўлган фуқаролар сони ортиб боряпти. Яқинда ана шундай фуқаролардан 35 нафари «Демократлар давраси» нодавлат нотижорат ташкилоти ташаббус гуруҳи раиси Шуҳрат Аҳмаджонов бошчилигида Ўзбекистон Президентига ерни хусусийлаштиришни бошлаш таклифи билан мурожаатнома ёзди. Ташкилот аъзоларининг фикрича, деҳқонларнинг ҳозирги оғир аҳволига сабаб собиқ колхоз-совхоз тизимининг ширкат хўжалиги шаклида сақланиб қолаётгани, уларнинг ўз маҳсулотини эркин сотиш ҳуқуқидан маҳрумлигидир.\nШ.Аҳмаджоновнинг айтишича, айни пайтда амалдорлар ўз қариндошлари ва таниш-билишлари билан биргаликда фермер хўжаликларини ташкил этиш баҳонасида ерни бўлиб олмоқда. Бу жараён яна бир неча йил давом этса, юз минглаб деҳқонларнинг томорқасидан бошқа ҳеч нарсаси қолмайди ва хонавайрон бўлади.\nТошкент вилояти фермерларининг «Заминдор» жамоат бирлашмаси раиси Абдураҳмон Ҳосиловнинг айтишича, мамлакатда ерни хусусийлаштириш мумкин. Аммо буни шошмасдан, жуда оқиллик билан амалга ошириш керак. Чунки аҳоли зич яшайдиган ҳудудларда ерни бўлиш жуда катта муаммо, дейди А.Ҳосилов.\nУнинг сўзларига қараганда, ер бўлиб берилгандан сўнг маълум вақт ўтгач, ерда ишлаш лаёқати бўлмаган одамлар аста-секин бошқа соҳага ўтиб кетади. Ер эса ундан фойдалашишни билган кишилар қўлида тўпланади.\nТехника фанлари доктори , профессор Суннатулла Сулаймоновнинг фикрича, ерни узоқ муддатга ижарага бериб, деҳқонга ўзи хоҳлаган экинни экиш, маҳсулотини эркин сотиш ҳуқуқини қонунийлаштириш лозим.\n«Демократлар давраси» ташаббус гуруҳи аъзолари ерни хусусийлаштириш юзасидан Президентдан ижобий жавоб олмаса, шу масалада референдум ўтказиш учун зарурий 400 мингта имзо йиғишни бошлаш режасини тузмоқда.


Фарғонада эҳтиёжмандларга ажратилган 1 миллион сўмлик ёрдам пуллари ўзига тўқ оилаларга тарқатилгани рад этилди\n08.08.2020 | 18:10\nФарғона вилояти ҳокимлиги бир миллион сўмлик ёрдам пулларининг кам таъминланган оилалар қолиб, ўзига тўқ оилаларга тарқатилганини рад этди.\nМаълум қилинишича, ижтимоий тармоқларда шу мазмундаги мурожаат тарқалган. Унда айтилишича, эҳтиёжманд оилалар учун тарқатилган 1 миллион сўмлик ёрдам пуллари етиб келмаган Фарғона шаҳар Низомий кӯчаси 3 «а» уй фуқаролари эътироз билдириб, вилоят ҳокими Шуҳрат Ғаниев қабулига борган, лекин ҳоким уларни қабул қилмаган. Уларга кўра, ëрдам пули кам таъминланган оилалар қолиб, ўзига тўқ оилаларга берилган.\nФарғона вилояти ҳокимлигининг билдиришича, 6 август куни тахминан кечки 19:00 ларда Низомий кўчаси 3 «а» уй ётоқхонасида яшовчи фуқаролар Фарғона вилояти ҳокимлиги биноси олдига келганларида вилоят ҳокими Шуҳрат Ғаниев бу ерда бўлмаган. Шунинг учун улар билан учрашгани вилоят ҳокими ўринборсари, маҳалла ва оилани қўллаб-қувватлаш бошқармаси бошлиғи Саидмурод Аминжонов чиққан. Сўнгра масалани жойида ўрганиш учун улар билан бирга ётоқхонага борган.\nМаълум бўлишича, арзчилар қарилик, ногиронлик нафақасини олувчилар бўлган. Уларга маҳалла, «Саховат ва кўмак» жамғармаси ҳисобидан 4-5 марта озиқ-овқат берилган. 170 нафар хонадон эгалари билан учрашув пайтида ушбу оилавий ётоқхонада яшовчи фуқароларнинг асосий қисми пандемия шароитида ўз иш жойини йўқотгани маълум бўлган.\n«Бугун эрталаб 50 нафар фуқаролар ойлик маоши 751 минг сўм бўлган жамоат ишларига жойлаштирилди. Уларнинг барчаси, яъни 170 хонадон аъзолари ҳар бир жон бошига 220 минг сўм пул маблағи ажратиладиган рўйхатга киритилди ва бугундан тўловлар бошланди», дейилади ҳокимлик ахборотида.\nБундан ташқари оилавий ётоқхонада истиқомат қилувчи 7 нафар фуқароларга бепул дори-дармон берилган, 2 нафар фуқаро «Кимёгар» маҳалласи 3 «а» оилавий ётоқхонага доимий рўйхатга қўйилган, 2 нафар фуқароларга бепул даволаниши учун йўлланма берилган. Бир нафар фуқаронинг фарзандига туғилганлик гувоҳномаси олиб берилгани маълум қилинди.\nЭслатиб ўтамиз, аввалроқ Фарғонада салкам 19 мингга яқин фуқаро ўзини ўзи иш билан таъминлагани маълум бўлган эди.


15 Ìàðò 2020 17:35 1709\nЎзбекистон ҳукумати карантин вақтида нарх-навони асоссиз ошириш ҳолатларига қарши кескин чоралар кўради. Бу ҳақда бугун коронавирус инфекцияси тарқалишининг олдини олиш мақсадида Ўзбекистон Республикаси Бош вазири Абдулла Арипов иштирокида ўтказилган матбуот анжуманида маълум қилинди.\n«Дори воситалари нархи ошиши мумкин. Бозорларда, дўконларда ҳам нарх ошиб кетиши мумкин. Лекин бунга қарши жиддий курашилади.\nЙиғилишда озиқ-овқат ва бошқа захиралар етарли даражада ғамлангани таъкидлаб ўтилган.\nЖамият 09.07.2020 0


Пермь ўлкасида фуқаролик уруши замонидан қолган снаряд портлаши оқибатида бир қизча ҳалок бўлди\n06:51 / 11.10.2015\nРоссиянинг Пермь ўлкасидаги турар-жой биноларидан бирининг ҳовлисида фуқаролик уруши замонидан қолган снарядда икки нафар бола портлаб кетди, улардан бири ҳалок бўлди, деб хабар бермоқда РИА “Новости” ахборот агентлиги.\nРоссия Тергов қўмитаси маълумотларига кўра, ҳалок бўлган боланинг ота-онаси металлолом йиғиш билан шуғулланган.\n“9 ёшли қиз ва 12 ёшли ўғил бола катталар металлолом йиғган хусусий уйнинг ҳудудида ўйнаб юришган бўлган. Металлолом сифатида олиб келиниб сақланаётган, фуқаролик уруши замонига тегишли эканлиги тахмин қилинаётган артиллерия снаряди портлаб кетган. Оқибатда қизчага ўлимга олиб келган жароҳатлар етган, ўғил бола эса жароҳатлар олиб, шифохонага етказилган”, дейилмоқда хабарда.\nУшбу ҳолат юзасидан эҳтиётсизлик туфайли ўлимга олиб келиш моддаси бўйича жиноий иш қўзғатилди.


Самарқанд вилоят болалар кўп тармоқли тиббиёт маркази ва Жанубий Кореянинг Сеул университети Санта Мария клиникаси (Seoul St'Marys hospital) ўртасида меморандум имзоланди - zarnews.uz\nСамарқанд вилоят болалар кўп тармоқли тиббиёт маркази ва Жанубий Кореянинг Сеул университети Санта Мария клиникаси (Seoul St'Marys hospital) ўртасида меморандум имзоланди\nСамарқанд вилоят соғлиқни сақлаш бошқармаси матбуот хизмати хабар беришича, ушбу имзоланган меморандум таркибида клиникалар ўртасида узоқ муддатли илмий-тажриба алмашиш ва марказда фаолият юритаётган мутахассисларнинг малакасини ошириш кўзда тутилган.\nМаълумот ўрнида айтиш жоизки, 2019 йилнинг 8 ойи давомида Самарқанд вилоят болалар кўп тармоқли тиббиёт марказининг 57 нафар ходими республика марказларида, 8 нафари чет элнинг нуфузли клиникаларида малака оширган.\nБундан ташқари, 2018 йил давомида марказда кўкрак қафасидаги қилсимон деформациялар бўйича Жанубий Корея, Франция, Туркия ва АҚШнинг замонавий даволаш технологиялари асосида 32 та операция ўтказилди. 141 нафар беморга консерватив усулдаги муолажалар қўлланилди.\nЖорий йилнинг ўтган 8 ойи давомида эса 82 нафар беморда замонавий усулда консерватив даволаш муолажалари ўтказилди ва 36 нафари оператив даволанди.\nЖанубий Корея ва Шимолий Корея ўртасидаги вазият кескинлашмоқда\nZarnews.uz’га Намангандан мактуб: Уларни кўрсам, бахт меҳнатда эканлигини қайта-қайта айтгим келади


Курашларда… — Dilkashradio.com\nАссалому алайкум жасур ва тиниб-тинчимас опа-сингиллар. Биз ҳаётимиз давомида нозик аммо кучли юрагимиз билан турли курашларга дуч келганмиз, эҳҳе ким билади, яна қанчасига дуч келамиз. Шундай экан, кўрашларда тўғри ҳаракат қилиш учун бизни тинглашда давом этинг. Худованд атрофимизда бўлаётган нарсаларга ўзимизнинг эмас Унинг назари билан қарашимизни истайди. Унинг нақтаи-назари билан қараб, кейин нима қилишни билишимизни истайди. Шундай экан, қандай курашга дуч келмайлик, бу курашда Худованд биз билан экан, ҳар доим ҳар қандай курашда ғалабага эришамиз. Қандай ғалабага эришишимизни айтишимни кутиб турганингизни биламан. Буни ҳам айтаман. Сиз ҳам буни уддалай оласиз. Бироқ кўриб турганингиздек, ҳамма гап – нима учунлигини билишда. Нима учун биз барча курашларда Унинг қатнашишини истаймиз? Чунки ғалаба фақат Унинг қўлида.\nЯна бир сабаби шуки, Унга юз бурганимизда, нималар бўлаётганини аниқ англаб етамиз. Яъни, бошқа ҳолатда ҳеч қанақасига эшитмайдиган нарсаларни ибодат пайтида эшита оласиз. Худо Ўзи истаган усулда гапириши мумкин. Лекин У ҳам танлайди. Худо Унга қулоқ соладиган, Уни эшитиш учун вақт ажратадиган ва Унинг овозини эшитадиган кишиларга гапиради. Шунинг учун нарсаларга ўзгача назар билан қарашим керак, чунки мен Унинг назари билан қарашни истайман. Нарсаларга Худонинг нуқтаи-назари билан қараганингизда ҳамма нарса ўзгаришни бошлайди. Бугун сизни қийнаётган, сиз тезроқ қутулишни истаётган муаммони айтишингиз мумкин, бу ҳақиқий курашдир. Сиз ундан қутулишни истайсиз. Бироқ сиз қутула олмайдиган нарсалар ҳам бор, улар билан курашишингиз керак бўлади. Курашни қийинлаштирадиган нарсалардан бири — уни узоққа чўзилишидир.\nБаъзи пайтлари жанг қизғин тус олади. Баъзан эса сизни синайди. Бироқ шуни унутмангки, сиз бу курашга Худони жалб қиласиз. Худо бирон марта сизга ёрдамга келиб, “Сенга фақат шунчагина ёрдам бераман. Ундан ортиқ ёрдам бермайман” дейдими? Йўқ. Худонинг олдида тиз чўккан ҳолда қанчалик узоқ курашсангиз, нима бўлишидан қатъий назар У Ўз ҳузури, Ўз таъминоти, Ўз қудрати билан сизнинг курашингизда Шахсан Ўзи иштирок этади. У шунақа Худо. Тушунишимиз жуда муҳим бўлган яна бир нарса бор, яъни Худонинг олдида тиз чўкканингизда сизнинг фокусингиз ўзгаради. Биз кўчаларни айланишимиз, турли нарсалар ҳақида суҳбатлашишимиз мумкин. Бироқ Худо билан бўлганингизда фақат иккалангиз бўласиз. Шунда қизиқ нарса содир бўлади. Ибодат қилишни бошлаганингизда сиз учун жуда муҳим кўринган нарсаларни унутасиз ва Қодир Худо билан ёлғиз эканингизни ангайсиз.\nШунда сизнинг муносабатингиз ўзгаради. Ўзингизга ишонч ва дадилликни ҳис қиласиз. Умид ва далдани ҳис қиласиз. Нимадир бўлишидан қўрқмайсиз. Бу вазиятда Худо нима деса, нимани танласа ўшани бажариш учун сизда қатъийлик, содиқлик пайдо бўлади ва Унинг марҳаматига сазовор бўласиз. Кўриб турганингиздек, кўпинча биз диққатимизни душманга қаратамиз, нимани душман ҳисобласак, ўшанга қаратамиз. Кўпинча, ўзимиз муаммо, деб ўйлаган нарсага диққатимизни қаратамиз. Бу йўл билан курашда ғалаба қилолмаймиз. Курашда ғалабага эришиш учун диққатимизни бу нарсалардан олиб, Худога юз буришимиз керак. У ким? У сизнинг Яратувчингиз. У коинотнинг Ҳукмдори. У сизни севади. У сизни ҳеч қандай шартларсиз севади. Ўйлаб кўринг – қанақа кураш олиб боришингизга тўғри келса ҳам Худо сиз томонда. Азизлар, Худо сиз учун нималар қилиши ҳақида бизнинг www.dilkashradio.com сайтимиздан кўпроқ маълумотлар оласиз.


ЎзА - Дил изҳори битилган суратли суҳбат\n14.09.2018 16:22 Чоп этиш версияси\nДил изҳори битилган суратли суҳбат\n“... Энди сенга айтсам, бу заводнинг қурилиши элнинг бахти бўлди. Бурноғи йили мени Мустақиллик байрамида заводга олиб боришди. Зап чиройли жой бўлибди-да. Хўп томоша қилдим. Жуда катта бинода гумбирлаб катта бочка айланиб ётибди. Бошлиғидан бунинг нималигини сўрадим.\n– Бобо, бу – тегирмон. Шахтадан олиб келинган рудаларни майдалаб беради, – деди. Қадимда тегирмонларнинг донни майдалайдиган дўли япалоқ тошдан ясаларди. Ҳамма томони ёпиқ бу тегирмоннинг дўлтоши қаердалигини сўрагандим:\n– Бу ёпиқ тегирмон. Майдалайдиган аппарати ичида, – деди.\n– Бўлса бордир. Барибир тушунишга ақлим етмайди...”\nТўқсондан ошган отахон тилидан ёзилган бу жумлалар ўқувчини завқини келтиради. Кейинги тасвирларни, ибораларни нафас олмай ўқишда давом этасиз. Бир зум бўлса-да чалғитишларини истамайсиз. Ишончимиз комил, бу ҳолат ҳозиргина сиз билан рўй берди.\nҲеч ўйлаб кўрганмисиз, китоб кимлар ҳақида ёзилди. Агарда эътибор қилсангиз, улар кўпинча машҳур инсонларга бағишланади.\nСиз, оддий одамлар, уларнинг ҳаёти, орзуси, қувончи ва армони ҳақида ёзилган ҳамда дилдан суҳбат қилинган суратли суҳбатни ўқиганмисиз?\nАгар ўқимаган бўлсангиз, сизга ана шундай китобни - “Нур ёғилган юрт одамлари”ни тавсия этамиз.\nБу асар қаҳрамонлари юртини, ишлаб турган заводини жуда-жуда севади. Уларнинг орзу-умидлари ҳақида ўқир экансиз, беихтиёр ёдингизга ота уйингиз, қишлоғингиз, болалик дўстларингиз келиб, қанча вақтлардан ота маконга бормаганингиз, қадрдонларингиз билан учрашмаганингизни эслаб, уяласиз.\nҲа, бу альбом-асарда замонамиз қаҳрамонлари билан сўзлашасиз, саволларингизга жавоблар оласиз. Албатта, ана шу жараёнда уларни яхши кўриб қоласиз.\nШу ўринда бу асарнинг муаллифларининг кимлиги билан қизиқаётган бўлишингиз, табиий. Абдурашид Нурмуродов – таниқли журналист, жамият ҳаётининг оғриқли муаммолари акс этган асарлари билан машҳур бўлган ёзувчи. Унинг “Уруш бевалари”, “Туташ қалблар”, “Болаликка отилган ўқ” сингари роман ва қиссалари ўзбек адабиётида ўзига хос ўрин тутади.\nПедагогика фанлари доктори, профессор Қозоқбой Йўлдош адабиётшунос ва методист олим сифатида илм аҳли орасида шуҳрат қозонган. Унинг “Йўл одами”, “Ёниқ сўз”, “Алпомиш талқинлари” каби китобларини кўпчилик эътироф этади.


Ҳонгконгда ноқонуний букмекерлик қилганлар ушланди\n13:22 / 19.07.2016\nҲонгконг полицияси, Европа чемпионати вақтида ноқонуний букмекерлик фаолияти билан шуғулланган 103 кишини ҳибсга олди, деб ёзмоқда South China Morning Post газетаси маҳаллий полиция маҳкамасига таянган ҳолда.\nПолиция маълумотларига кўра, чемпионат вақтида Ҳонгконгнинг 134 ҳудудида махсус амалиётлар ўтказилган, натижада 16 ёшдан 66 ёшгача бўлган 73 эркак ва 30 нафар аёл киши қўлга олинган. Улар ноқонуний букмекерлик фаолиятига алоқадорликда гумон қилинмоқда.\nБундан ташқари, рейдлар чоғида 590 миллион Ҳонгконг доллари (76 млн АҚШ долларидан кўп) миқдорида тикилган пуллар қайд этилган рўйхат, нақд пул кўринишида 3 млн Ҳонгконг доллари (400 минг АҚШ долларига яқин) ва 57 дона компьютер мусодара қилинган.\nҚайси вилоятларда қасддан одам ўлдириш жинояти кўпайгани маълум бўлди\nЖиноятларни ҳисобга олишдан яширганлик учун жавобгарлик кучайтирилди\n12:40 / 25.07.2018\nУнча оғир бўлмаган жиноят содир этилган кундан бошлаб 4 йил ўтган бўлса, шахс жавобгарликдан озод қилинади\n17:01 / 23.07.2018


Сана буйича материаллар 12.08.2017 » Зарафшон Газетаси\n№ 100-101 PDF\nЧунки ҳар бир фуқаро деярли ҳар куни турли ижтимоий муносабатларга киришар экан, ушбу муаммога – навбат масаласига дуч келади.\nТакрорий пилла парвариши бошланди Иқтисодиёт\n12 август 2017 14:33\nБу эса 407 нафар уюшмаган ўзлаштириши паст ёшлар, кам таъминланган оилалар фарзандларининг бепул таълим олишлари учун кенг имконият эшигини очиб берди.\n"Саноат корхоналарининг энергия самарадорлигини ошириш" лойиҳаси доирасида Самарқанд, Навоий ва Қашқадарё вилоятлари бўйлаб медиа-тур ташкил этилди.\nХумор опа навбатдаги гиламини тўқиб тугатди. Уни меҳр билан силади. Ўз ишидан мамнун бўлиб, ташқарига олиб чиқди.\nХалқимиз азалдан бедор миллатдир. Бу уйғоқлик бизнинг томиримизда, жонимизда, виждонимиздадир.\n"Шуҳрат" медали билан тақдирланганлигим қувончимни икки ҳисса оширди...\nМаҳалла – Ўзбекистондан бошқа дунёнинг бирорта мамлакатида учрамайдиган, фуқароларнинг ўзини ўзи бошқарадиган ноёб жамоат бирлашмасидир.


Ёнғиндан қутулиш учун бутун оила 5-қаватдан сакради (Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ёнғиндан қутулиш учун бутун оила 5-қаватдан сакради (Видео)\t11:28, 25 май 2016\tРоссиянинг Владимир вилояти Струнино шаҳрида мудҳиш ҳодиса юз берди. Уйида ўт чиққан оила аъзолари ёғиндан қочаман деб бешинчи қаватдан сакради ва ҳалокатдан қутулиб қолишди. Қўшнилар уларга ёрдам мақсадида пастда гилам тортиб туришди, яна бир неча киши камерага суратга ҳам олишди.\nДаставвал оила бошлиғи пастга чақалоқни отди. Сўнг каттароқ ёшдаги болани. Кейин 5-қаватдан она сакради. Энг оҳирги бўлиб оила бошлиғининг ўзи сакради. У гиламнинг четига тушгани сабабли суяги синди, аммо унинг ҳаёти хавфдан ҳоли. Ўт ўчирувчилар воқеа жойига жабрланганлар касалхонага юборилганидан сўнг етиб боришди.\nФВВда оиланинг бу қарорини ҳатар катта бўлгани сабабли совуққонлик деб баҳолашди. Шу билан бирга оила аъзоларни уйдаги тутун ҳам ҳалок қилиши мумкин бўлган, улар уйдан балконга чиққан чоғда уй тутунга тўлган. Ёнғин сабаблари аниқланган: бир қават пастда яшовчи қўшни уйида қуймоқ тайёрлаётган бўлган ва бир муддатга газни қаровсиз қолдирган.\nТОШКЕНТДА ISUZU АВТОБУСИ ВА 3 ТА АВТОМОБИЛЬ ИШТИРОКИДА ЙТҲ ЮЗ БЕРДИ(ФОТО)https://t.co/HQ7cqCyv7T pic.twitter.com/rew1CikkG7— DARAKCHI.UZ (@darakchi_news) 25 мая 2016 г.


ОЛИЙЖАНОБЛИК - Fitrat.uz\nБош саҳифа / Мақолалар / ОЛИЙЖАНОБЛИК\nAprel 8, 2021\tОЛИЙЖАНОБЛИКda fikr bildirishni o'chirish 60 Кўришлар\n“Менга мен ҳали ўзлаштирмаган фазилатни\nхотирамга солган инсон қадрлидир”.\nОлийжаноб киши тарбияни, танбеҳни, ислоҳни қабул қилувчидир. Нафс кўпинча яхшиликдан юз ўгиради, тарбияга муҳтож бўлган ҳолда ундан қочади.\nЧунки тарбияни қабул қилиш нафснинг табиатига хилоф. Шу боис нафс тарбиядан қочади.\nАйтишади-ку: “Ҳақни танийдиганлар нақадар кўп. Унга итоат қилмайдиганлар ҳам шунча”.\nОлийжаноб киши тарбиядан қочмайди, балки уни талаб қилади, фазилатларга рағбатли бўлади. Тарбия сингган сари нафс тарбияга мувофиқлаша боради. Тарбияни қабул қиладиган нафс эса покланади, камол топади.\nКиши ҳимматли бўлса-ю, лекин олийжаноб бўлмаса, аянчли ҳолга тушади. Бу хутба қилишни истаган соқов кабидир. Киши олийҳиммат-у, разил бўлганидан кўра, ҳиммати пастроғ-у, олийжаноб бўлгани афзал. Чунки ҳиммати баланд-у, ўзи разил бўлган киши ҳақли бўлмаган нарсасини талаб қилишга журъатли, ўзига тегишли бўлмаган нарсани сўрашга мойил бўлади. Ҳиммати пастроқ бўлса ҳам, олийжаноб киши эса ҳаққи бўлмаган нарсани олмайди.\nУлуғларимиз: “Қадрини билган ҳалок бўлмас”, деганлар.\n– Аҳволи энг ёмон киши ким?\n– Ҳиммати паст, орзу-ҳаваси кўп, яхшиликка рағбати йўқ кишидир.\nОлийжанобликка фақат орзу билан эришилмайди. Орзунинг умри қисқа. Хотирингизни банд этган чиройли хаёллар поёнига етиши билан орзулар тугайди. Ким ялқов экан, унинг орзуси пучдир. Киши ўз устида тинмай ишласагина яхши фазилатларни жамлаб боради.\nОлийжаноб киши сояси ажиб, меваси латиф дарахт кабидир. Бу сояга яқин кишилар ҳар доим фойда олади.\nОҳангарон тумани “Чил қори” жоме масжиди имом-хатиби\nАввалги ИЖТИМОИЙ ТАРМОҚ – ХАТАРЛИ ҚАРМОҚ\nКейинги ОГОҲ БЎЛИНГ, АЗИЗЛАР!


ЎзА - “Камалак” юлдузлари” болалар ижодиёти фестивалининг Сирдарё вилояти босқичи бўлиб ўтди\n06.12.2017 15:08 Чоп этиш версияси\nГулистонда “Камалак” юлдузлари” болалар ижодиёти фестивалининг Сирдарё вилояти босқичи бўлиб ўтди.\nЎзбекистон ёшлар иттифоқининг “Камалак” болалар ташкилоти ташаббуси билан санъатга қизиқувчи ўқувчи-ёшларни излаб топиш ва уларни қўллаб-қувватлаш мақсадида ўтказилаётган танлов кўплаб ёш истеъдодларни кашф этишга хизмат қилмоқда.\nТанловнинг қуйи босқичларида баҳслашган 3 мингга яқин иштирокчи орасидан ғолибликни қўлга киритган 311 нафар ёш иқтидор мумтоз ва замонавий қўшиқчилик, мусиқа асбоблари ижрочилиги, тасвирий ва амалий санъат, рақс, наср ва назм каби йўналишларда яна бир бор синовдан ўтди.\nҒолиб бўлган 21 нафар ўқувчи танловнинг мамлакат босқичида иштирок этади.\nВатан, она, баҳор ва дўстлик мавзуларини тараннум этувчи “Сирдарёнинг гўзал қизиман” номли шеърий тўплами билан кўпчиликнинг эътиборига тушган Гулистон шаҳридаги 6-умумтаълим мактаби ўқувчиси Гўзал Муҳаммаджонова ҳам танловда муваффақиятли қатнашди.\n– Бугунги танловда нафақат истеъдодимиз синовдан ўтди, балки кўплаб дўстлар орттирдик, ўзимиз учун фойдали кўп нарса ўргандик, –дейди танлов ғолибларидан бири Г.Муҳаммаджонова. – Шу маънода ҳам бундай тадбирлар келажакда биз учун муҳим аҳамият касб этади.\nТанловда турли номинациялар бўйича ҳам ғолиблар аниқланиб, ташкилотчиларнинг диплом ва эсдалик нишонлари билан тақдирланди.


hidoyat.uz – “Мовароуннаҳр” нашриётининг сайти - Ким мусулмоннинг айбини беркитса…\nКим мусулмоннинг айбини беркитса…\nАбу Ҳурайра (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам): “Ким мўминнинг дунё машаққатларидан бирини аритса, Аллоҳ унинг охират машаққатларидан бирини кетказади. Ким мусулмонни айбини беркитса, Аллоҳ унинг дунё ва охиратда айбини яширади. Банда биродарига ёрдам кўрсатаркан, Аллоҳ таоло унга мадад беради”, дедилар» (Имом Термизий).\nМашаққат деганда, ҳаёт қийинчиликлари ва камчиликлари, қайғу, ғам-алам тушунилади. Шубҳасиз, қиёмат кунининг машаққати оғир ва қаттиқ бўлади. Расулуллоҳ (соллаллоҳу алайҳи ва саллам): “Қиёмат кунининг ташвишидан нажот топиш кимни хурсанд қилса, қийналган одамга ёрдам берсин!” деганлар (Имом Муслим).\nҚиёматдаги машаққат ва қийинчиликлар ҳақида Қуръони каримда бундай огоҳлантирилади: “Эй инсонлар! Раббингиздан қўрқингиз! Зеро, қиёмат зилзиласи улкан (даҳшатли) нарсадир. Уни кўрадиган кунингизда ҳар бир эмизикли она эмизиб тургани (боласи)ни унутар ва ҳар бир ҳомиладор ўз ҳомиласини ташлар ҳамда одамларни «маст» ҳолда кўрасиз, ҳолбуки, улар маст эмаслар, лекин Аллоҳнинг азоби қаттиқдир” (Ҳаж, 1–2).\nКим қийналган кишига ёрдам бериб, оғирини енгил қилса ва ҳожатини чиқарса, Аллоҳ унинг қиёмат кунидаги машаққатини аритади. Бу ҳақда Расулуллоҳ (соллаллоҳу алайҳи ва саллам): “Ким биродарининг ҳожатини чиқарса, унинг ҳожатини Аллоҳ чиқаради”, деганлар (Имом Муслим ривояти).\nҚарздорга муҳлат бериш ёки қарзни кечиб юбориш ёрдам ва енгилликдир. Маҳалладаги боқувчиси йўқ ва муҳтожларга таом бериш, уларнинг ҳолидан хабар олиш машаққат ва ташвишни кетказишдир. Мўмин-мусулмонлар ўзаро меҳр-оқибатли бўлиб, бир-бирларига ёрдам беришлари, уларнинг қиёматда нажот топишлари ҳамда Аллоҳ таолонинг маҳбуб бандалари бўлишларига сабабдир. Ибн Умар (розияллоҳу анҳу)дан ривоят қилинади. Бир киши Набий (соллаллоҳу алайҳи ва саллам)нинг ҳузурларига келиб: “Аллоҳга севимли инсон ким ва Аллоҳга севимли амал қайси?” деб сўради. Расулуллоҳ (соллаллоҳу алайҳи ва саллам): “Аллоҳга энг севимли инсон, одамларга кўп манфаати тегадиган киши. Аллоҳга энг севимли амал, мусулмоннинг қалбига хурсандчилик бахш этиш, унинг ташвишини кетказиш, қарзини тўлаб бериш, қорнини тўйғазишдир. Мен бир дўстимнинг ҳожатини чиқариш учун елиб-югуришим Масжидун Набавийда эътикоф ўтиришимдан яхшироқдир…”, дедилар (Имом Табароний ривояти).\nЎзганинг айбини беркитиш – суннат амал. Ким бошқанинг айбини ошкор қилмаса, унинг камчилик ва нуқсонларини Аллоҳ таоло яширади. Абу Ҳурайра (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам): “Банда биродарининг айбини ошкор қилмаса, қиёмат куни унинг айбини Аллоҳ беркитади”, дедилар» (Имом Муслим ривояти).\nҲадисдаги “айб” сўзининг маъноси умумий бўлиб, ундан инсон хилқати ва хулқига боғлиқ камчиликлар ҳамда турли ноқисликларнинг барчаси тушунилади. Одамлар кўз ўнгида очиқдан-очиқ гуноҳ қилмайдиган кишидан бирор камчилик содир бўлса, уни ошкор қилмаган яхши. Ёмонлик ва фасод ишларни қилиб юрадиган кимсанинг айбини ошкор қилишнинг зарари йўқ.\n341 марта ўқилган.


Бельгия қироли мусулмон оила билан бирга ифторлик қилди\n10:40 / 14.06.2017\nФото: © Dirk Waem, Pool Photo via AP\nБельгия қироли Филипп Рамазон ойи муносабати билан, Бельгиянинг йирик шаҳарларидан бири Гентда яшовчи марокашлик оила билан ифторлик қилди. Бу ҳақда RTL телеканали маълум қилди.\nҚирол уй эгаси ва унинг 8 та ўғли ва уларнинг оилалари билан сут ва хурмо ҳамда турли егуликлардан тановул қилди ҳамда Рамазон ойи фазилатлари ва бу вақтда рўза тутишнинг фойдаси ҳақида хабардор қилинди. Унга бу ҳақда уй эгасининг Гентдаги энг катта масжидлардан бирининг имоми ҳамда Фландрия вилояти таълим бошқармасида ишловчи ўғилларидан бири сўзлаб берди.\nТелеканалнинг таъкидлашича, Бельгия қиролининг ифторликда иштирок этиши Бельгия мусулмон аҳолисининг жамиятга қўшилиб кетишидаги муҳим рамзий воқеа бўлди.\nРасмий маълумотларга кўра, Бельгиянинг 11 млн аҳолисидан 800 мингини мусулмонлар ташкил қилади. Ваҳоланки, 2000 йилда уларнинг сони 400 мингга яқинни ташкил қилган. Мамлакатда кўплаб лицензияга эга бўлмаган ҳамда хонадонлар ва гаражларда ташкил этилган ибодат қилиш жойларидан ташқари расман тан олинган 350 га яқин масжид фаолият юритади.\n23:30 / 13.03.2018\nИслом Каримов туғилган хонадонда ифторлик дастурхони ёзилди (видео)\n22:14 / 23.06.2017\nМарк Цукерберг мусулмонлар даврасида ифторлик қилди\n21:56 / 23.06.2017


ЎзА - Самарқанд вилоятида 106 та нодавлат мактабгача таълим муассасаси очиш режалаштирилган\n11.06.2018 17:52 Чоп этиш версияси\nСамарқанд вилоятида 106 та нодавлат мактабгача таълим муассасаси очиш режалаштирилган\nСамарқанд вилояти мактабгача таълим тизимини ривожлантириш бўйича 2018 йилга мўлжалланган “Йўл харитаси”да жорий йилда туман ва шаҳарларда 106 та нодавлат мактабгача таълим муассасаси очиш режалаштирилган. Шунингдек, 112 мавжуд бинода давлат-хусусий шериклик асосида нодавлат МТМ ташкил этиш ва 15 уй-боғча фаолиятини йўлга қўйиш кўзда тутилган.\nВилоят мактабгача таълим бошқармаси маълумотларига кўра, йил бошидан буён тадбиркорлик субъектлари ва фуқаролар томонидан 146 нодавлат, 87 давлат-хусусий шериклик асосида мактабгача таълим муассасаси ташкил этиш юзасидан мурожаатлар бўлган. Уларнинг 179 таси бўйича бино ва ер ажратиш тўғрисида туман, шаҳар ҳокимларининг қарорлари қабул қилинган.\nСамарқанд шаҳридаги “Камалак эко нур” хусусий нодавлат мактабгача таълим муассасаси ҳам ана шу имкониятлар туфайли ташкил этилган боғчалардан биридир.\n– Нодавлат мактабгача таълим муассасаси ташкил этиш ҳаракатини 2016 йилда бошлаганмиз, – дейди “Камалак эко нур” мактабгача таълим муассасаси раҳбари Ш.Рустамова. – Шаҳардаги фойдаланилмай турган собиқ мусиқа мактаби биносини ижарага олиб, реконструкция қилишга киришдик. 2017 йилда Президентимизнинг мактабгача таълим тизимини тубдан такомиллаштиришга доир фармон ва қарорлари қабул қилиниб, юртимизда ушбу соҳага алоҳида эътибор қаратилгач, ишимиз тезлашиб кетди. Бинода 150 тарбияланувчига шароит яратилиб, жиҳозланди. Жорий йил март ойидан тарбияланувчиларни қабул қилиш бошланди. Ҳозирда боғчамизга 60 нафардан ортиқ бола қабул қилинган. 30 га яқин ходим фаолият кўрсатмоқда. Муассаса тўла қувват билан иш бошлагач, яна 60 кишини ишга қабул қиламиз. Давлатимиз томонидан берилган имтиёз ва қулайликлар туфайли яқинда ушбу бино “ноль” харид қийматида тасарруфимизга берилди. Бу имкониятдан самарали фойдаланиб, келгусида ҳудудимизда хусусий бошланғич таълим мактаби ташкил этмоқчимиз.\nМуассасада машғулотлар ўзбек ва рус тилларида олиб борилади. Шунингдек, инглиз тили ва ментал арифметика болаларнинг ёшидан келиб чиқиб, чуқурлаштирилган ҳолда ўргатилади. Гимнастика, аэробика, шахмат-шашка тўгараклари эса болаларнинг жисмонан баркамол улғайиши ва ақлий ривожланишига ёрдам беради.


“Намангандонмаҳсулотлари” АЖ акциядорлари диққатига\n“Намангандонмаҳсулотлари”АЖ акциядорларининг 2020 йил молия ҳўжалик якунлари бўйича 2021 йил 9 апрел жума куни соат 10-00 да бўлиб ўтадиган акциядорларнинг умумий йиғилиши ўтказилишини маълум қилади. Жамият мажлислар залида Жамият акциядорларининг 2020 йил молия хўжалик якунларига бағишланган ҳисобот Умумий йиғилиши ўтказилади.\n1.Жамиятнинг 2020 йил молия-хўжалик фаолияти якунлари бўйича бажарилган ишлар тўғрисида кузатув кенгаши раисининг ҳисоботи.\n2.Жамиятнинг 2020 йил молия-хўжалик фаолияти якунлари ва Бизнес режасининг бажарилиши тўғрисида жамият раисининг хисоботи.\n3.Ўзбекистон Республикаси Президентининг 2019 йил 24 августдаги ПҚ-4426-сонли қарори талабларига мувофиқ 2020 йил якуни бўйича бошқарув раисининг ишлаб чиқаришни махаллийлаштириш саноатда кооперация алоқаларини кенгайтириш масалалари бўйича директорининг хисоботи.\n4.Жамиятнинг йиллик баланси ва молиявий натижалари тўгрисида жамият бош хисобчисининг хисоботи.\n5.Тафтиш комиссиясининг хисоботи.\n6.Жамиятнинг 2020 йилги молия -хўжалик фаолияти якунлари бўйича ўтказилган ташқи аудиторлик хулосаси кўриб чиқиш.\n7.Корхоналарда харидлар жараёнининг шаффовлиги асослиги шу жумладан махаллий махсулотларнинг сифат ва нарх бўйича белгиланган параметрларига мувофиқлилигини хисобга олган холда импорт харидларини шунингдек валюта ресурсларидан самарали фойдаланиши тўгрисида ташқи аудит хулосасини кўриб чиқиш.\n8. Корпаратив бошқарув Кодекси талабларига мувофиқ жамиятда 2020 йил якуни бўйича мустақил ташкилот номидан ўтказилган корпаратив бахолаш бўйича хулосани тасдиқлаш.\n9.Давлат рўйхатидан чиқарилиб фаолияти тугатилган юридик шахсларнинг кўп йиллардан буён ундирилмасдан келинаётган умидсиз муддатли ўтган дебитор қарздорликларини юридик шахс тугатилганлиги хакидаги тегишли хужжатларга асосан жамият балансидан чиқариш.\n10.Жамиятнинг 2020 йил якуни бўйича жамиятнинг ихтиёрида қолган соф фойда тақсимоти ва дивидент миқдорини белгилаш.\n11.Жамиятнинг 2021 йил учун Бизнес режасини тасдиқлаш.\n12.Жамиятнинг кузатув кенгаши аьзоларининг янги таркибини сайлаш .\n13.Тафтиш комиссиясини янги таркибини сайлаш.\n14.Жамият кузатув кенгаши ва тафтиш комиссияси аьзоларини 2020 йил якуни бўйича рағбатлантириш масаласини кўриб чиқиш.\n15.Жамият ижро этувчи органи рахбари билан тузилган мехнат шартномасини узайтириш.


Зайтун ёғи инсон организми учун ниҳоятда фойдали бўлиб, қонда холестериннинг зарарлисини (LDL) камайтириш, фойдали холестеринни (HDL) кўпайтириш хусусиятига эга. Зайтун меваси таркибида юздан ортиқ моддалар, асосан, мой, оқсил, гликозидлар, дармондорилар бор. Ер юзида етиштир…\nЁнғоқ баргларида ва мевасига ёпишиб турувчи кўк пўстлоғида инсон организми учун зарур бўлган кўпгина моддалар мавжуд: хушбўй моддалар, С ва Е витаминлари, алкалоидлар ва каротин моддалари бор. Ёнғоқ мағзи мойли ёғ, оқсил ва эркин аминокислоталарга бой. Шунингдек, унинг мағзида …\nТОҒРАЙҲОН (OriganumL.) лабгулдошлар оиласига мансуб кўп йиллик ўсимликлар туркуми. Ўзбекистонда кўпроқ майдагул Т. (О. tythanthum Gontsch.) учрайди. Бўйи 3060 cm. Ylo-A яси бир нечта, тик ўсади. Тепа қисмидан шохланади. Барглари чўзиқ-тухумси-мон, асоси кенг понасимон. Гуллари …\nСуяклар мустаҳкамлиги учун\nСуяклар мустаҳкам бўлиши учун сут-қатиқ маҳсулотларини кўп истеъмол қилиш кераклигини яхши биламиз. Тиббиёт олимларининг фикрича, суякларни қарилик даврига қадар мустаҳкам ва эгилувчан ҳолда сақлаш учун ҳар куни сут ичишдан ташқари, чучук қатиқ, йогурт, творг, пишлоқ истеъмол қ…\nТУРП (Raphanus sativus L.) карамдошлар оиласига мансуб икки йиллик ўсимлик. 5 минг йил муқаддам Қадимги Миср, Юнонистон ва Римда экилган. Ҳозирги пайтда дунёдаги деярли барча мамлакатларида экилади.Турп фақат очиқ ерда етиштирилади Турп намсевар ўсимлик. Намлик етишмаса илди…\nҚадимги шарқ табобати асосчиси буюк бобокалонимиз Абу Али ибн Сино таълимотига кўра, узум уруғининг ёғи ((ингл. grapeseed oil))да инсон организми учун ниҳоятда фойдали бўлган табиатнинг асл хазинаси жамланган. Ёғ таркибида жуда юқори концентрацияда А, В, С, Е витаминлари, макро…\nИнсоннинг бош мия қон томирларини тозалаш жуда ҳам муҳим ва фойдали ишдир, бунинг натижасида кишининг ўзини ҳис қилиши сезиларли яхшиланади. Бу шунингдек, остехондроз-дан атеросклерозгача бўлган турли касалликлар билан оғриган кишиларга ёрдам беради. Томирларни мунтазам тозалаб…


Футбол бўйича Қозоғистон аёллар терма жамоаси футболчиси ўз жонига қасд қилди » Скачать музыку бесплатно новинки музыки 2016-2017\nФутбол бўйича Қозоғистон аёллар терма жамоаси футболчиси ўз жонига қасд қилди\nКомментариев: 0 Просмотров: 271 Дата: 18-01-2016, 03:13 Футбол бўйича Қозоғистон аёллар терма жамоаси ва “Қайрат” жамоасининг 23 ёшли футболчиси Зарина Турдиева ўз жонига қасд қилди, деб хабар бермоқда Prosportkz.kz нашри. “Барчамизга “Қайрат” жамоасидаги ўйинлари орқали таниш бўлган бу ёш, чиройли, интилувчан, ғайратли қизнинг ўз жонига қасд қилишини тасаввур қилиш қийин”, деб ёзмоқда нашр. “Менга бунга ишониш қийин, бироқ бу гўзал қиз энди орамизда йўқ... Ҳаёт рулеткага ўхшайди, уни олдиндан айтиб бўлмайди, биз билан ўз қоидалари бўйича ўйнайди. Бизнинг мураббий Наталья Дорошева айтгандек, у менинг дублёрим бўлган. Бу нозиккина қизда мен доимо интилувчан, қатъий, ўз характерига эга ҳимоячини кўрардим! Мен у албатта бундан ҳам яхшироқ ўйнаб, энг яхши футболчига айланишига ишонардим, бироқ... Тангри руҳини марҳаматига олсин”, деб ёзди марҳуманинг жамоа бўйича шериги Екатерина Ялова. Таъкидлаш жоизки, ҳозирча қизнинг ўз жонига қасд қилишига нима сабаб бўлгани номаълумлигича қолмоқда.


Синовларда қад ростлаган баҳодирлар |\nСиновларда қад ростлаган баҳодирлар\nҲадемай Қуролли Кучларимизнинг 26 йиллик шонли тўйини нишонлаймиз. Бу қутлуғ сана ўз армияси, демакки тинчлиги ва ҳурлигини асровчи пўлат қўрғонга эга халқимиз учун азиз ва қадрлидир.\nБугун миллий армиямиз сафларида хизмат қилиш ўғлонларимиз учун шарафли бурчга айланган. Мустақилликка эришганимиздан буён неча минглаб йигитлар зиммаларидаги конституциявий бурчларини адо этиб, тинчлигимизни асрашга қодир Ватан посбони мақомига эга бўлишди. Турли соҳаларда жавлон уриб хизмат қилаётган бу йигитлар иродали, қатъиятли, синовларда ортга чекинмас инсонлар сафида мамлакатимиз ривожига муносиб улуш қўшиб келишмоқда. Бу ҳам бўлса, армия мактабининг ўзига хос сабоғидан далолат. Ушбу мақоламизда айни дамда аскарлик бурчини ўтаётган оловқалб ўғлонларимиз ҳақида сўз юритамиз.\nҚайси бир сипоҳий ўзини кўрсатган бўлса, рағбатлантириб ҳақини адо этсинлар. Қайси бир сипоҳий хизматда юриб қарилик ёшига етаркан, уни ойлик-ҳақдан маҳрум этмасинлар ва мартабасидан туширмасинлар. Ҳеч бир сипоҳийнинг хизмати назардан четда қолмасин. Чунки улар давлат хизматида экан, боқий ҳаётларини фоний дунё нақди учун аямаганининг ўзи ҳам инъомга ва моддий таъминотга лойиқлигини билдиради. Уни инъомидан маҳрум қилиб, хизматларини кўрсатмасалар, ноинсофлик қилган бўлурлар.\n“Темур тузуклари” асаридан\n“Ҳарбий касб эгаси бўлиш юксак орзуйим”\nҲар бир ўғил учун ҳарбий бўлиш улуғ орзулар сирасига киради. Негаки, улар билимдон, жисмонан бақувват, интеллектуал салоҳиятга эга бўладилар.\nАскарлик бурчини ўтаётган йигитлар билан суҳбатлашсангиз, уларнинг аксарияти ҳарбий хизматни шартнома асосида давом эттиришни ёки олий ҳарбий таълим муассасасига ўқишга кириш нияти борлигини фахр ила таъкидлашади. Улардан бири оддий аскар Муҳаммадин Муҳаммадиминовдир.\nИқтисод касб-ҳунар коллежини тугатган Муҳаммадин хизмат давомида олдига қатъий мақсад қўйди. Эркин курашда иккинчи даражали разрядга эга бўлган йигит билан суҳбат самимий кечди.\n– Мен ўзимни омадли инсонлардан деб биламан. Чунки кўплаб йигитлар ичида ҳарбий хизматга саралаш синовларидан муваффақиятли ўтиб аскарлик либосини кийдим, – дейди у. – Хизмат давомида жанговар тайёргарлик кўникмаларини босқичма-босқич ўзлаштириб бордим. Бир сўз билан айтганда, синовларда тобланиб, мақсади теран сафдошларим қаторидан жой олдим. Ҳарбий касб эгаси бўлиш энг юксак орзуларимдан бири. Бунга ҳар томонлама лойиқ бўлишга астойдил ҳаракат қиляпман.\nАндижон вилоятининг Қўрғонтепа туманида истиқомат қилаётган Муҳаммадиннинг ота-онаси ҳам унинг эзгу мақсадини қўллаб-қувватлашди. Уларнинг дуолари ўғилларининг орзу рўёбига камарбаста экан, аскар ўғлоннинг нияти ижобат бўлишига шубҳа йўқ.\nЯна ўқинг: “Вос-вос” фикрларнинг сабаби\nҲарбий қасамёддан куч олиб\nОддий аскар Исломжон Нурматов Фарғона вилоятининг Қўқон шаҳрида вояга етган. Қўқон юртимиз тарихида муҳим ўрин тутган, элга таниқли олим, шоиру санъаткорлар вояга етган машҳур шаҳарлардан.\nШундай экан унинг бағрида улғайган авлодлар аждодларига муносиб бўлишга интиладилар.\nҚўқон автотранспорт коллежини тугатган Исломжон болалик чоғлариданоқ спортнинг бокс турига қизиқди. Мунтазам шуғулланди. Бу унинг соғлом ва жисмонан бақувват улғайишига замин яратди. Муддатли ҳарбий хизмат синовларидан муваффақият ила ўтган йигит айни дамда подполковник Нодир Турғунбоев командирлик қилаётган ҳарбий қисмда йигитлик бурчини ўтамоқда.\n– Ҳарбий хизматнинг илк кунидан бошлаб менга билдирилган ишончни оқлашга ҳаракат қилдим, – хизмат синовлари ва орзулари ҳақида сўз юритади оддий аскар Нурматов. – Хизматда дастлаб қийинчилик бўлиши табиий ҳол. Бу йигит киши учун зарур синовлар деб ўйлайман. Ҳарбий қасамёд онлари эса мен учун унутилмас дамлар бўлиб қолди. Чунки мана шу дақиқадан бошлаб мен келажагимни ҳарбий соҳага боғлашга қарор қилдим. Бунинг учун олдимда улкан мажбурият турганлигини, яъни хизмат кўникмаларини талаб даражасида эгаллаш, назарий билимларни пухта ўзлаштириш, амалий синовларда олдинги сафда бўлиш лозимлигини теран ҳис этиб турардим. Бугун командир устозларим – майор Бобур Бўронов, лейтенантлар Иззат Абдуваҳобов, Маҳмуд Валиев ёрдамида маълум қийинчиликларни енгиб ўтиб, хизматда ўрин топганимдан хурсандман. Олдимга улуғ мақсад қўйганман – Ватаним тинчлигини асрашга қодир ҳарбий хизматчи бўламан, албатта.\nМақсад дадил ҳаракат ва интилишлар орқали амалга ошади. Зеро, ғайратли ва билимдон инсонларга омад ёрдир. Оддий аскар Исломжон Нурматов ҳаётнинг бу ҳақиқатини ўз шиорига айлантириб, орзу рўёби томон аскарга хос шахдам қадам ташлашига ишонамиз.


Республика ихтисослаштирилган онкология ва радиология илмий-амалий тиббиёт маркази Самарқанд филиали радиология бўлимида замонавий тиббий ускуналар ўрнатилиб, нур терапиясини амалга ошириш йўлга қўйилди.\n– Бу – йигирма йил кутилган янгилик, – дейди Республика ихтисослаштирилган онкология ва радиология илмий-амалий тиббиёт маркази Самарқанд филиали директори Миржалол Жўраев. – Сабаби – шифохонамизда собиқ иттифоқ даврида ўша пайтдаги жиҳозлар ёрдамида нур терапияси амалга оширилган, аммо бу кутилган натижани бермаган. Муолажа қўлда бажарилган. Бу бемор учун ҳам, тиббиёт ходими учун ҳам хавфли эди. Шу сабабли кейинчалик бу усулдан фойдаланилмаган. Беморлар даво муолажасини хорижда ёки Тошкент шаҳрида олишга мажбур бўлган. Табиийки, бу кўп вақт, маблағ талаб этган ва бунга ҳамма беморда ҳам имконият бўлмаган. Президентимизнинг “2017-2021 йилларда Ўзбекистон Республикасида онкология хизматини янада ривожлантириш ва аҳолига онкологик ёрдам кўрсатишни такомиллаштириш чора-тадбирлари тўғрисида”ги қарори мамлакатимизда онкологик касалликларни эрта аниқлаш ва даволашда янги ёндашувлар жорий этилишини бошлаб берди. Ушбу йўналишдаги тиббий муассасалар фаолияти такомиллашди, тиббий хизмат кўрсатиш даражаси ошди. Республика марказимиз ва унинг жойлардаги филиаллари замонавий тиббий асбоб-ускуналар, жиҳозлар билан таъминланди. Бунинг учун жуда катта маблағ ажратилди. Бизнинг филиалмизга ҳам 2 миллион евро қийматида масофавий ва ички нур бериш ускуналари харид қилинди. Чехияда ишлаб чиқарилган бу аппратлар юқори аниқликда ишлаши ва самарадорлиги катталиги билан ажралиб туради. Ўсманинг жойи, ҳажми, чуқурлиги, бошқа аъзоларга яқин ёки узоқлиги аниқланиб, шунга қараб масофадан ёки ички нур бериш амалга оширилади. Соғ тўқималарнинг нурланиши олди олинади.\nЯнги ускуналар хорижлик мутахассислар томонидан ўрнатилган бўлса-да уларни маҳаллий мутахассислар ишлатади. Филиал директорининг қайд этишича, кейинги уч йил давомида муассасанинг 20 нафардан ортиқ врач ва муҳандис физиклари Россия, Беларусь, Корея, Чехия, Венгрия ва бошқа давлатларда ўқиб, малака ошириб келган.\n– Дунёда саратон хасталигини даволаш усуллари бир хил, яъни кимё ва нур терапияси ҳамда жарроҳлик, – дейди М.Жўраев. – Фарқи, замонавий тиббий ускуна ва етук мутахассисда. Шу пайтгача Самарқандда кимё терапияси ёки операция услидан фойдаланганмиз. Энди эса нур терапияси ҳам қўшилди. Демоқчиманки, юртдошларимиз саратонни даволаш учун катта маблағ сарфлаб хорижга боришларига хожат йўқ. Замонавий тиббий аппаратлар ҳам, малакали мутахассислар ҳам ўзимизда бор ва энг муҳими, бу иш ўзимизда давлат ҳисобидан амалга оширилади.\nБеморга ножўя таъсир бўлмайди, Соғлом тўқимага тушмайди. Илгари бу ишни Тошкентга навбатда туриб бажарган ёки хорижга борган. Хорижда катта маблағ эвазига шу муолажани олган. Бизда эса бу иш давлат томонидан бепул амалга оширилади.


"Барселона" ўз тарбияланувчисини "Сити"дан қайтариб олмоқчи\n8 сентябрь, 2020, 12:52\n“Манчестер Сити” ҳимоячиси Эрик Гарсия ҳамон “Барселона”нинг диққат марказида бўлиб турибди. Каталонияликлар тез орада 19 ёшли испаниялик футболчининг трансферини муҳокама қилиш бўйича “шаҳарликлар” билан алоқага чиқади.\nMundo Deportivo нашрининг ёзишича, “Сити” Гарсиянинг трансферидан 25 млн евро ишлаб олишни режалаштирмоқда.\nГарсия асли “Барселона” тарбияланувчиси ҳисобланади. У ўтган мавсум АПЛда 13 та ўйинда майдонга тушди. Унинг “Манчестер Сити” билан амалдаги шартномаси 2021 йилга қадари имзоланган.\n"Барселона" Украина терма жамоаси аъзосини ўз сафига қўшиб олмоқчи


Va4ach мессенжери – Google Play‘нинг янги бепул иловалари ТОП 5талигида » Ўзбекистон янгиликлари – Zamin.uz\nVa4ach мессенжери – Google Play‘нинг янги бепул иловалари ТОП 5талигида\nBeeline Android учун бепул мобил иловалар ТОП 5 талигини шарҳлайди. Смартфонларга кўп сонлй юклаб олинишлар натижасида Va4ach мессенжери Google Play онлайн-дўконининг янги бепул иловалар рўйҳатининг иккинчи пағонасини эгаллади.\n“Юклаб олишлар сони – иловамизнинг оммабоплиги кўрсатгичидир, – дейди Unitel‘нинг тижорат директори Максим Ефремов. – Ушбу ноёб лойиҳанинг ишга туширилиши билан, фойдаланувчилар орасида катта қизиқиш уйғотди, чунки у абонентларнинг максимал даражадаги мулоқотига мўлжалланган”.\nЭслатиб ўтамиз, Va4ach мессенжери WhatsApp, Viber вa Telegram каби оммабоп сервисларнинг миллий аналоги бўлиб, барча абонентлар Android ОТ Google Play дўконидан иловани юклаб олишлари мумкин. Va4ach‘нинг бошқалардан фарқи – бепул тарификатсия, фотосуратлар, видеофайллар ва овозли хабарлар билан тезкор алмашиш, ва бир неча кишига бир пайтнинг ўзида хабарлар юбориш имкониятининг борлигидир.\n23:42 Тезкор Va4ach мессенжеру энди ўзбек тилида


Ливия исёнчиларига ёрдам жамғармаси тузилмоқда\nЛивия контакт гуруҳи Римда учрашмоқда.\nФранция Ливия исёнчиларига ёрдам кўрсатиш учун тузилган махсус жамғарма яқин ҳафталар ичида ишга тушишини баён қилди.\nФранция Ташқи ишлар вазири Ален Жуппе бу ҳақда Ливия контакт гуруҳининг Римда ўтказилиган йиғинида маълум қилди. Жуппе Ливияга қарашли хориждаги ҳисоб рақамларини очиш учун қўшимча чоралар кўрилиши лозимлигини таъкидлади.\nБритания Ташқи ишлар вазири Уильям Ҳэйг Рим йиғини Триполига нисбатан босимни “кучайтиради” дея таъкидлади.\n- Биз Қаддафий режимига нисбатан иқтисодий босимни кучайтиришга ҳаракат қиляпмиз, жумладан уларнинг нефтни экспорт қилишлари ёки гумманитар мақсадларда ишлатилмайдиган тайёр махсулотларни импорт қилишларига тўсиқ яратиш чораларини кўриб чиқмоқдамиз. Шу босидан мазкур учрашувдан кейин дипломатик, иқтисодий ва ҳарбий босим янада кучаяди, деди Британия расмийси.\nЛивия ҳукумати бу баёнотларни рад этиб, “жаҳон Римда учрашаётган одамлар эмас, Ливия қабилаларига қулоқ тутиши лозим”, дея таъкидлади. Ҳукумат матбуот вакили Мусса Иброҳим Ливия етакчиси Муаммар Қаддафийни ҳокимиятдан кетишга чақриш “ахлоқ нуқтаи назаридан нотўғри”, деди.\nРим учрашуви Ливиядаги можаро боши берк кўчага кириб қолган пайтда ўтказилмоқда. Исёнчиларга кўра, Қаддафийга содиқ кучлар билан тўқнашувлар оқибатида ўн мингга яқин одам ҳалок бўлган.\nНАТО тинч аҳолини ҳимоя қилиш мақсадида етти ҳафтада бери амалга ошираётган ҳаво ҳужумлари Қаддафий кучларининг исёнчиларга қарши ҳужумларини тўхтата олгани йўқ.


Ер остидаги болалар: Олмаота метросидан репортаж\n16:21 / 29.03.2016\nМетродаги қатновлар хавфли бўлиб бораётгани ҳақидаги хабарлардан сўнг, NUR.KZ портали мухбири вазият билан яқиндан танишиш мақсадида Олмаота метросига ташриф буюрди. Махсус мухбир бош тафтишчи Бахитжан Абдрахманов ҳамроҳлигида метронинг “Москва” номли сўнгги бекатидан локомотив депосигача борган.\nМаълум бўлишича, метронинг биринчи ва охирги поезди фақат техник ходимларни ташийди. Улар йўлдаги эҳтимолий нуқсонларни аниқлаш ва тузатиш ишлари билан шуғулланадилар.\nБундан ташқари, метро транспортда содир этиладиган жиноятлардан анча кучли ҳимояланган. Барча бекатлар кузатув камералари билан жиҳозланган. Йўловчиларнинг хавфсизлигини эса, “Транспорт хавфсизлиги хизмати” ходимлари таъминлашади. Шу билан бирга, ҳар бекатда полициянинг қўриқлаш бўлими ходимлари ҳам туришади.\n"Хавфли ва тақиқланган буюмларни аниқлаш учун детектор, рентген мосламалари ўрнатилган", деб хабар қилади NUR.KZ.\nМетрони электр билан узлуксиз таъминлаш мақсадида иккита бир-биридан мустақил электр линияси тортилган. Ҳар тўққизта бекатни олтита таянч электрстанцияси ток билан таъминлайди. Шунингдек, захирада аккумуляторлар ҳам мавжуд.\nХодимлар иш боши ва охирида махсус тиббий текширувлардан ўтишади. Уларнинг соғлиғи кўздан кечирилади.\n"Яқин орада йўловчиларнинг қулайлиги учун барча мобил операторлар билан шартнома имзолаш режалаштирилган. Шундан сўнг, метрода ҳам қўл телефони ва Wi-Fi сигналидан фойдаланиш мумкин бўлади", дейди бош тафтишчи.


Ғарб урушда енгилса-да, қарзини тўлашдан бош тортаяпти - 15.10.2021, Sputnik Ўзбекистон\nҒарб урушда енгилса-да, қарзини тўлашдан бош тортаяпти\nҒарб давлатлари Афғонистонга реал ёрдам бериш ўрнига турли таъқиқлар қўймоқда. Улар янги афғон ҳукуматини яна ўз талабларига бўй сўндирмоқчи. 15.10.2021, Sputnik Ўзбекистон\n“Катта йигирматаликнинг” Афғонистон бўйича бўлиб ўтган махсус саммитида ғарб етакчилари ушбу давлатга хаос ва очлик таҳдид солаётгани ва “ҳукумат қулашини” ва “аянчли оқибатларга олиб келиши мумкин бўлган аҳолининг қўшни давлатларга миграциясини” олдини олиш учун бечора Афғонистонга ёрдам бериш кераклиги ҳақида жуда кўп гапиришди.Лекин шу жойида бемаънилик театри бошланади: Италия ташқи ишлар вазири Луиджи Ди Майо “толибларга пул бермасдан туриб давлатни молиялаштириш йўлини топиш керак” деди. Яъни, келинг афғонларга ёрдам берайлик, лекин мамлакатдаги янги ҳукуматни тан олмаймиз деди. Буни афғонлар ва соғлом фикр устидан кулиш дейиш мумкин холос.Ғарб БМТ тузилмалари орқали ёрдам беришга чақирмоқда. БМТ мамлакатда барча ишни назорат қилсин дейишмоқда. Лекин ҳукумати тан олинмаган давлатда ҳеч қандай халқаро ташкилотлар ишлай олмайди. Бунинг учун Толибон* ҳукуматини тан олиш керак.Афғонистон чет эл ёрдамисиз ҳам кун кўриши мумкинми? Аферикаликлар ўтқазган ҳукумат нафақат уларнинг қуроллари, балким уларнинг пуллари ёрдамида ҳам ўз жойида ўтирган эди. Давлат харажатларнинг 4/3 қисми хорижий ёрдам эвазига қопланар эди. Ашраф Ғани ҳукумати қулаганидан ва америкаликлар билан ҳамкорлик қилган минглаб кишиларнинг мамлакатдан қочишидан сўнг зўрға ишлаётган банк тизими ҳам қулади.Афғонистонда мустақил давлат институтлари ва мустақил иқтисод қуриш керак. Бунинг учун реал ёрдам керак. Афғонистонни ягона, кучли ва мустақил давлат сифатида кўришни истаганлар ана шундай ёрдам кўрсатиши керак.Ғарб муносабати Ғарб нима қилаяпти? АҚШ 9,5 миллиард афғон маблағларини музлатиб қўйган. Устига устак ЕИ томонидан ажратилган 1 млрд ва АҚШнинг 300 млн. доллар гуманитар ёрдамини олиш учун Қобулга шартлар қўймоқда. 20 йиллик оккупациядан сўнг Афғонистонда мағлубиятга учраган Ғарб – унинг янги ҳукуматига ҳам ўз ҳукмини ўтказмоқчи бўлаяпти. Демак - Ғарбнинг Афғонистонга муносабатида ҳеч нарса ўзгармабди.“Халқаро ҳамжамият афғон халқига орқа ўгииб, уни тақдир тақозосига ташлаб қўя олмайди”, - деди Туркия президенти Тоййиб Эрдўғон. Лекин Ғарб, тўда-тўда қочқинлар келишидан қўрқмаганида, айнан шундай қилган бўларди. (Аслида Афғонистондан қочқинлар келиши бўрттириб юборилган афсона, лекин Ғарб - ўз ваҳималарига ишонади). Шунинг учун улар Афғонистонни шунчалик эсдан чиқариб юбориш ёки уни изоляция қилишнинг имкони йўқ – унга қандайдир муносабат билдириш керак.Соғлом муносабат - янги ҳукуматни тан олиш, санкцияларни олиб ташлаш ва музлатилган давлат маблағларидан фойдаланишга рухсат бериш. Шунингдек, хорижий инвестицияларга (биринчи навбатда исломий давлатлардан кириб келаётган) рухсат бериш, мамлакатни турли ҳудудлараро лойиҳаларга қўшишга кўмаклашиш - бўларди.Лекин Ғарб буларнинг бирортасини бажаргани йўқ, бунинг ўрнига улар янги ҳукумат олдига ИД*га қарши кураш, инсон ҳуқуқларини сақлаш, аёллар ва кичик миллатлар тенг ҳуқуқлиги ва бошқа талаблар қўйишмоқда. Хуллас, Ғарб яна ўз талабларига жавоб берадиган ҳукумат яратилишини талаб қилмоқда.Толибон* ИДга қарши курашишни аллақачон бошлаган, аёллар ҳуқуқларини ҳам шариат доирасида сақлашга, ўзбек, тожик, ҳазораларни бўлажак ҳукумат таркибига қўшишга тайёр. Лекин бу ишларни уларнинг ўзи мустақил равишда бажармоқчи, ташқи босим остида эмас.Толибон* ҳукуматининг ташқи ишлар вазири Амир Хан Муттаки айтишига кўра, “Толибон* шу кунга қадар ИД* муаммосини жуда муваффақиятли ҳал қилиб келмоқда”, лекин халқаро ҳамжамият томонидан Толибон*га босим ўтказиш фақат ИД*га ёрдам беради. “Босим ўтказиш ўрнига дунё биз билан ҳамкорлик қилиши керак”.Дарҳақиқат хорижий диктатура ушбу вазиятда айни қарама-қарши натижага олиб келиши мумкин. Қонуний ҳукумат сифатида тан олинмаган ва дунё аренасида блокланган Толибон* 1996-2001 йилларда бўлгани каби, ўзи билан ўзи бўлиб қолади. Дунё ҳамжамиятига интеграциядан умидини узади. Ана шунда улар “Бу кофирландан ҳеч қандай яхшилик кутиб бўлмайди - улар фақат агрессия ва қўпол диктатурага қодир” деб ўйлаб, бутун дунёга орқа ўгриши мумкин."Москва формати" Яхшиямки, дунё фақат Ғарбдан иборат эмас ва айни дамда Афғонистон бошқа кучлар таъсири остига ўтган. “Катта йигирматалик”нинг Афғонистон бўйича саммитида Хитой ва Россия раҳбарлари иштирок этмагани ҳам бежиз эмас. Чунки уларнинг ушбу муаммога муносабати бутунлай бошқача.Гап шундаки, Москва ҳам Пекин ҳам ҳар доим Ғарбнинг афғон халқи олдида қарзи борлигини эслатиб келишган. Яъни Ғарб Афғонистонни қайта тиклашда иштирок этиши шарт. Албатта бу кўпроқ сиёсий нуқтаи назар. Унинг мақсади - атлантистларга Афғонистон бугунги кунда юз тутаётган муаммолар учун айнан улар жавобгар эканини эслатиб туришдир. Реал ҳаётда эса, руслар ҳам хитойликлар ҳам у ерда йирик Ғарб инвестицияларини кутаётгани йўқ. Афғонистонни тиклаш учун Осиёнинг ўзида ҳам пул топилади. Биринчи навбатда – араб қа хитой маблағлари. Лекин улар етиб келиши ва Афғонистонни жаҳон иқтисодиётига қўшиш учун, Толибон* ҳукуматини тан олиш ва мамлакатни тиклашдан манфаатдор давлатлар билан ишлашни бошлаш керак.Шунинг учун ҳам келгуси ҳафтада Москвада Афғонистон бўйича муҳим учрашув бўлиб ўтади. Сергей Лавров ушбу учрашувни аллақачон Афғонистонни тиклаш учун халқаро конференция йўлида қўйилган қадам деб атади. Учрашувнинг кераклигига шубҳа йўқ, лекин унда афғон ҳукуматининг иштирокини таъминлаш қийин масала эди. Москва саммитида Афғонистон ҳукумати иштирок этади, боз устига, жуда “тўғри” компания таркибида иштирок этади. Унда Россиядан ташқари Афғонистоннинг барча қўшнилари - Эрон, Покистон, Хитой, Ҳиндистон ва барча Марказий Осиё давлатлари иштирок этишади. Унга АҚШ ҳам таклиф қилинган, лекин бундай таркибдаги учрашувда АҚШ– мутлақ бегона элементдек кўринади.Нега бегона деганда, учрашувнинг қолган аъзолари ШҲТга киради. Қобул ҳукумати эса – Афғонистондан тинчлик ўрнатишдан манфаатдор бўлган қўшнилари билан мулоқот қилади. Афғонистон қўшнилари эса – у ерда яна уруш, тартибсизликлар бўлишини истамайли, янги афғон ҳукуматига тепадан туриб қарамайди. Улар янги афғон реаллигини тан олишга тайёр.*Россия ва бошқа давлатларда таъқиқланган террорчи ташкилотлар\nафғонистон, ғарб, россия\n14:07 15.10.2021 (янгиланди: 14:11 15.10.2021)\nҒарб давлатлари Афғонистонга реал ёрдам бериш ўрнига турли таъқиқлар қўймоқда. Улар янги афғон ҳукуматини яна ўз талабларига бўй сўндирмоқчи.\n“Катта йигирматаликнинг” Афғонистон бўйича бўлиб ўтган махсус саммитида ғарб етакчилари ушбу давлатга хаос ва очлик таҳдид солаётгани ва “ҳукумат қулашини” ва “аянчли оқибатларга олиб келиши мумкин бўлган аҳолининг қўшни давлатларга миграциясини” олдини олиш учун бечора Афғонистонга ёрдам бериш кераклиги ҳақида жуда кўп гапиришди.\nХўш, ёрдам бериш керак бўлса – ёрдам беринглар, ахир айнан Ғарб Афғонистонни 20 йил давомида оккупация қилган эди, демак бугун юзага келган вазият учун айнан Ғарб жавобгар.\nЛекин шу жойида бемаънилик театри бошланади: Италия ташқи ишлар вазири Луиджи Ди Майо “толибларга пул бермасдан туриб давлатни молиялаштириш йўлини топиш керак” деди. Яъни, келинг афғонларга ёрдам берайлик, лекин мамлакатдаги янги ҳукуматни тан олмаймиз деди. Буни афғонлар ва соғлом фикр устидан кулиш дейиш мумкин холос.\nҒарб БМТ тузилмалари орқали ёрдам беришга чақирмоқда. БМТ мамлакатда барча ишни назорат қилсин дейишмоқда. Лекин ҳукумати тан олинмаган давлатда ҳеч қандай халқаро ташкилотлар ишлай олмайди. Бунинг учун Толибон* ҳукуматини тан олиш керак.\nАфғонистон чет эл ёрдамисиз ҳам кун кўриши мумкинми? Аферикаликлар ўтқазган ҳукумат нафақат уларнинг қуроллари, балким уларнинг пуллари ёрдамида ҳам ўз жойида ўтирган эди. Давлат харажатларнинг 4/3 қисми хорижий ёрдам эвазига қопланар эди. Ашраф Ғани ҳукумати қулаганидан ва америкаликлар билан ҳамкорлик қилган минглаб кишиларнинг мамлакатдан қочишидан сўнг зўрға ишлаётган банк тизими ҳам қулади.\nАфғонистонда мустақил давлат институтлари ва мустақил иқтисод қуриш керак. Бунинг учун реал ёрдам керак. Афғонистонни ягона, кучли ва мустақил давлат сифатида кўришни истаганлар ана шундай ёрдам кўрсатиши керак.\nҒарб нима қилаяпти? АҚШ 9,5 миллиард афғон маблағларини музлатиб қўйган. Устига устак ЕИ томонидан ажратилган 1 млрд ва АҚШнинг 300 млн. доллар гуманитар ёрдамини олиш учун Қобулга шартлар қўймоқда. 20 йиллик оккупациядан сўнг Афғонистонда мағлубиятга учраган Ғарб – унинг янги ҳукуматига ҳам ўз ҳукмини ўтказмоқчи бўлаяпти. Демак - Ғарбнинг Афғонистонга муносабатида ҳеч нарса ўзгармабди.\n“Халқаро ҳамжамият афғон халқига орқа ўгииб, уни тақдир тақозосига ташлаб қўя олмайди”, - деди Туркия президенти Тоййиб Эрдўғон. Лекин Ғарб, тўда-тўда қочқинлар келишидан қўрқмаганида, айнан шундай қилган бўларди. (Аслида Афғонистондан қочқинлар келиши бўрттириб юборилган афсона, лекин Ғарб - ўз ваҳималарига ишонади). Шунинг учун улар Афғонистонни шунчалик эсдан чиқариб юбориш ёки уни изоляция қилишнинг имкони йўқ – унга қандайдир муносабат билдириш керак.\nСоғлом муносабат - янги ҳукуматни тан олиш, санкцияларни олиб ташлаш ва музлатилган давлат маблағларидан фойдаланишга рухсат бериш. Шунингдек, хорижий инвестицияларга (биринчи навбатда исломий давлатлардан кириб келаётган) рухсат бериш, мамлакатни турли ҳудудлараро лойиҳаларга қўшишга кўмаклашиш - бўларди.\nЛекин Ғарб буларнинг бирортасини бажаргани йўқ, бунинг ўрнига улар янги ҳукумат олдига ИД*га қарши кураш, инсон ҳуқуқларини сақлаш, аёллар ва кичик миллатлар тенг ҳуқуқлиги ва бошқа талаблар қўйишмоқда. Хуллас, Ғарб яна ўз талабларига жавоб берадиган ҳукумат яратилишини талаб қилмоқда.\nТолибон* ИДга қарши курашишни аллақачон бошлаган, аёллар ҳуқуқларини ҳам шариат доирасида сақлашга, ўзбек, тожик, ҳазораларни бўлажак ҳукумат таркибига қўшишга тайёр. Лекин бу ишларни уларнинг ўзи мустақил равишда бажармоқчи, ташқи босим остида эмас.\nТолибон* ҳукуматининг ташқи ишлар вазири Амир Хан Муттаки айтишига кўра, “Толибон* шу кунга қадар ИД* муаммосини жуда муваффақиятли ҳал қилиб келмоқда”, лекин халқаро ҳамжамият томонидан Толибон*га босим ўтказиш фақат ИД*га ёрдам беради. “Босим ўтказиш ўрнига дунё биз билан ҳамкорлик қилиши керак”.\nДарҳақиқат хорижий диктатура ушбу вазиятда айни қарама-қарши натижага олиб келиши мумкин. Қонуний ҳукумат сифатида тан олинмаган ва дунё аренасида блокланган Толибон* 1996-2001 йилларда бўлгани каби, ўзи билан ўзи бўлиб қолади. Дунё ҳамжамиятига интеграциядан умидини узади. Ана шунда улар “Бу кофирландан ҳеч қандай яхшилик кутиб бўлмайди - улар фақат агрессия ва қўпол диктатурага қодир” деб ўйлаб, бутун дунёга орқа ўгриши мумкин.\nЯхшиямки, дунё фақат Ғарбдан иборат эмас ва айни дамда Афғонистон бошқа кучлар таъсири остига ўтган. “Катта йигирматалик”нинг Афғонистон бўйича саммитида Хитой ва Россия раҳбарлари иштирок этмагани ҳам бежиз эмас. Чунки уларнинг ушбу муаммога муносабати бутунлай бошқача.\nГап шундаки, Москва ҳам Пекин ҳам ҳар доим Ғарбнинг афғон халқи олдида қарзи борлигини эслатиб келишган. Яъни Ғарб Афғонистонни қайта тиклашда иштирок этиши шарт. Албатта бу кўпроқ сиёсий нуқтаи назар. Унинг мақсади - атлантистларга Афғонистон бугунги кунда юз тутаётган муаммолар учун айнан улар жавобгар эканини эслатиб туришдир. Реал ҳаётда эса, руслар ҳам хитойликлар ҳам у ерда йирик Ғарб инвестицияларини кутаётгани йўқ. Афғонистонни тиклаш учун Осиёнинг ўзида ҳам пул топилади. Биринчи навбатда – араб қа хитой маблағлари. Лекин улар етиб келиши ва Афғонистонни жаҳон иқтисодиётига қўшиш учун, Толибон* ҳукуматини тан олиш ва мамлакатни тиклашдан манфаатдор давлатлар билан ишлашни бошлаш керак.\nШунинг учун ҳам келгуси ҳафтада Москвада Афғонистон бўйича муҳим учрашув бўлиб ўтади. Сергей Лавров ушбу учрашувни аллақачон Афғонистонни тиклаш учун халқаро конференция йўлида қўйилган қадам деб атади. Учрашувнинг кераклигига шубҳа йўқ, лекин унда афғон ҳукуматининг иштирокини таъминлаш қийин масала эди. Москва саммитида Афғонистон ҳукумати иштирок этади, боз устига, жуда “тўғри” компания таркибида иштирок этади. Унда Россиядан ташқари Афғонистоннинг барча қўшнилари - Эрон, Покистон, Хитой, Ҳиндистон ва барча Марказий Осиё давлатлари иштирок этишади. Унга АҚШ ҳам таклиф қилинган, лекин бундай таркибдаги учрашувда АҚШ– мутлақ бегона элементдек кўринади.\nНега бегона деганда, учрашувнинг қолган аъзолари ШҲТга киради. Қобул ҳукумати эса – Афғонистондан тинчлик ўрнатишдан манфаатдор бўлган қўшнилари билан мулоқот қилади. Афғонистон қўшнилари эса – у ерда яна уруш, тартибсизликлар бўлишини истамайли, янги афғон ҳукуматига тепадан туриб қарамайди. Улар янги афғон реаллигини тан олишга тайёр.\n*Россия ва бошқа давлатларда таъқиқланган террорчи ташкилотлар